ЎЗБЕКИСТОН РЕСПУБЛИКАСИ
ОЛИЙ ВА ЎРТА МАХСУС ТАЪЛИМ ВАЗИРЛИГИ
З.М.Бобур номли 
Андижон давлат университети
Жисмоний маданият факультети

Қўлёзма хуқуқида

4-босқич “А ” гурух талабаси

“ ОГИР АТЛЕТИКАЧИЛАРНИНГ СПОРТ ТАЙЕРГАРЛИГИ АСОСЛАРИ” мавзусидаги

Илмий ращбар:		Н. Юлдашев						

Бажарди:			Г. Ахмедов	       		

Андижон-2012

М У Н Д А Р И Ж А
 
КИРИШ..................................................................................................................3

 I БОБ. ТАДҚИҚОТ МУАММОЛАРИНИНГ НАЗАРИЙ ВА УСЛУБИЙ АСОСЛАРИ.....................................................................................5
1.1. Жисмоний сифатлар ривожланишининг ёшга хос жиҳатлари...........5
1.2. Машғулот воситаларининг нисбатлари...............................................12
1.3. Куч тайёргарлигининг ёшга хос ва усулий жиҳатлари......................17
Боб бўйича хулосалар...................................................................................29 
 П БОБ. ТАДҚИҚОТНИНГ ВАЗИФАЛАРИ, УСЛУБЛАРИ ВА ТАШКИЛ  ҚИЛИНИШИ..................................................................................31
  2.1. Тадқиқот вазифалари.............................................................................31
  2.2. Тадқиқот услублари...............................................................................31
  2.3. Тадқиқотнинг ташкил қилиниши.........................................................32
III  БОБ. БОШЛАНҒИЧ ОҒИР АТЛЕТИКА ТАЙЁРГАРЛИГИНИНГ МАШҒУЛОТ НАГРУЗКАЛАРИНИНГ ТУЗИЛИШИ ВА МАЗМУНИ...34
  3.1. Ёш оғир атлетикачиларнинг ҳаракат тайёргарлиги............................34
  3.2. Тадқиқот натижалари мухокамаси.......................................................41
         Боб бўйича хулосалар...................................................................................46
ХУЛОСАЛАР..............................................................................................48
АМАЛИЙ  ТАВСИЯЛАР..........................................................................50
АДАБИЁТЛАР РЎЙХАТИ.......................................................................53 

К И Р И Ш
Республикамиз мустақилликка эришиши билан бугунги кунда олиб борилаётган чуқур ислоҳотларнинг энг асосийси ўсиб келаётган ёш авлодни ҳар томонлама-ақлий, ахлоқий ва жисмоний жиҳатдан ривожлантириш бўлиб, бунда жисмоний тарбия ва спорт муҳим аҳамият касб этади. 
Шунингдек, мамлакатимизда таълим тизимини такомиллаштиришда Ватан равнақини таъминлайдиган  ёш авлодни тарбиялаб вояга етказиш, болалар спортини ривожлантириш ҳамда ўсиб келаётган ёш авлод  саломатлигини мустаҳкамлаш борасида ҳукуматимиз томонидан барча шарт - шароитлар яратилмоқда.   
Мавзунинг долзарблиги. Хозирги пайтда оғир атлетикада жаҳон майдонларида рақобатнинг кескин кучайиши, айниқса бундай рақобатга Осиё минтақаси давлатлари Хитой, Япония, Корея, Таиланд, Хиндистон, Эрон ва бошқаларнинг қўшилиши юқори малакали ва заҳира спортчиларнинг янада самрадорли янги услублар орқали тайёрлашни тақозо этади. Малакали спортчиларнинг спорт турлари, жумладан оғир атлетика бўйича маҳоратларини янада ошириш машғулот жараёнини оптимал ва самарали тузилмасини яратишга боғлиқ.
Машғулот жараёнини жадаллаштириш давомида мусобақа фаолиятидан янада самарали фойдаланиш мақсадида машғулот нагрузкаларининг тузилиши ва мазмуни энг мухим жихатлардан ҳисобланади.
Бошланғич тайёргарлик гуруҳлари, оғир атлетикачиларида  йиллик циклнинг тайёргарлик даврида умумий ва махсус жисмоний тайёргарлик сифатларини такомиллаштириш лозим. Бу сифатлар кейинчалик спортчиларга жаҳон майдонларида юқори натижаларга эришишида катта имконият яратади.
Афсуски тайёргарлик дастурларида машғулот нагрузкаларининг тузилиши ва мазмуни бўйича илмий асосланган усулиятлар ҳамда спортчиларнинг машғулот юкламалари ва тайёргарлигини назорат қилиш ҳамда бошқариш тўғрисида маълумотлар етарли эмас.
Юқоридаги фикрларимиз қушимча тадқиқотлар ўтказилишини тақозо этади, бу хол танланган мавзунинг долзарб эканлигини кўрсатади.
Тадқиқот мақсади. Бошланғич тайёргарлик босқичи ўқув-машғулот жараёнида юқламаларнинг оптимал тақсимланишини ишлаб чиқиш  ва тажрибада асослаш.
Тадқиқот вазифалари. 
1. Оғир атлетикачиларнинг бошланғич тайёргарлик босқичида машғулот нагрузкаларининг тузилиши ва мазмунини ўрганиб чиқиш. 
 2. Оғир атлетика машғулот нагрузкаларининг тузилиши ва мазмуни турли томонларини машғулот юкламаларининг таъсир йўналишларининг ўрганиш.
3. Машғулот нагрузкаларининг тузилиши ишлаб чиқиш ва самарадорлигини тажрибада асослаш.   
 Илмий фараз. Фараз қилиндики, бошланғич тайёргарлик гуруҳдаги оғир атлетикачилар ёш хусусиятларини хисобга олган ҳолда уларнинг табақалаштирилган машғулот юкламаларни ишлаб чиқиш ва илмий асослаш оғир атлетика спортида спорт машғулотлари тизимини янада такомиллаштириш жараёнини чуқурлаштиришга ҳамда давом эттиришга имконият яратади. 
Тадқиқотнинг объекти ва предмети: бошланғич тайёргарлик гуруҳдаги оғир атлетикачиларнинг тайёргарлик усулияти.
Илмий янгилиги  Оғир атлетикачиларнинг бошланғич тайёргарлигида табақалаштирилган ҳолда оптимал машғулот юкламалари ишлаб чиқилди ва тажрибада асослаб берилди.

I БОБ. СПОРТ НАЗАРИЯСИ ВА АМАЛИЁТИДА МУАММОНИНГ ЎРГАНИЛИШ ҲОЛАТИ

1.1. Жисмоний сифатлар ривожланишининг ёшга хос жиҳатлари

Жисмоний сифатларни ривожлантиришда ёшга хос жиҳатлар анчадан бери спорт тайёргарлиги усулиятида марказий масалалардан ҳисобланади. Спортда босқичма-босқич тайёргарлик концепцияси қабул қилиниши билан (мазкур концепция биринчи навбатда кўп йиллик машғулот жараёнининг махсус-педагогик вазифаларини кетма–кет ҳал этишни акс эттиради) ҳар бир тайёргарлик босқичи мақсади ҳамда вазифаларини тиббий-биологик асослаш зарурати юзага келди. Кўп йиллик машғулот жараёнига физиологик асос яратиш зарурати туғилди. Чунки фақат шундагина ҳамма услубий тавсиялар тўғри, самарали, энг асосийси, салбий оқибатлардан ҳоли қўлланилиши мумкин бўлар эди. (Б.Е.Подскоцкий, 1972; В.П.Филин, 1974; М.Я.Набатникова, 1982).
Ушбу муаммоларни ҳал этишга бир қатор мутахассислар (25,29,37,48,55,85 ва бошқ.) улкан ҳисса қўшдилар. Спортда ёшга хос жиҳатлар кенг илмий ишланмаларда ўз аксини топди.
Маълумки, жисмоний сифатларнинг ривожланиш самарадорлиги спортчининг биологик етуклигига тўғридан-тўғри боғлиқ. (Д.Харре 1971; В.С.Аграненко, 1980; А.С.Медведев, 1980; Р.М.Маткаримов, 1999 ва бошқалар). Онтогенезнинг турли босқичларида организм генетик миқёсда ҳар хил даражада кескинлик билан жисмоний ривожланиш суръатини назорат қилади. Мотор функцияларнинг ривожланиши устидан генетик назоратнинг сусайиш даврлари сенситив давр деб номланади ва тегишли хусусиятдаги  мақсадли таъсир кўрсатишлар учун энг қулай давр ҳисобланади.
Шуғулланувчиларнинг у ёки бу спорт ихтисослигига  қобилиятларини ўз вақтида англаш муҳимлиги тўғрисида сўз юритиб, А.Г.Алабин ҳаммуалифлари билан шуни таъкидлайдики, болаларнинг кўпчилик жисмоний сифатлари, башорат нуқтаи назаридан,11-13 ёшдаги ўғил болаларда анча мустаҳкам намоён бўлади.
Бу ёш даври бошланғич спорт тайёргарлиги босқичига тўғри келади. Кейинги ёш (ўсмирлар) гуруҳида эса башоратнинг ҳамма тури мураккаблашади. Демак, муаллифнинг фикрича, агар мураббий 13 ёшгача энг муҳим нарсани кўра олмаган бўлса, 17-18 ёшда бунинг уддасидан чиқиб бўлмайди.
Шунингдек, турли ёш даврларида мослашишдаги ўзгаришлар қонуниятининг хусусиятларини ҳисобга олиш тавсия этилади. Кичик ёшда (айнан қайси эканлиги аниқ берилмаган) организмнинг заҳира имкониятлари жуда кам ва шу сабабли шароитнинг ҳар бир ўзгариши организмнинг ҳамма тизимларида қайта реакцияни келтириб чиқаради. Бунда ўз табиатига кўра қарама-қарши сифатлар - куч ва чидамлиликнинг ривожланишида ижобий кўчишлар таъминланади.
Ўсмирлик ёшида эса организмнинг заҳира имкониятлари ортиб бориши сабабли, махсус таъсир кўрсатиш зурурати юзага келади (Ю.В.Верхошанский, 1983; Т.В.Соломина, 1990).
Маълумки, жинсий етилишнинг илк поғоналарида (I ва П поғаналар) анаэроб юкламаларнинг қўлланилиши скелет мушакларининг етилиш жараёнини тезлаштиради, мушак иш қобилиятини деярли икки баробарга оширади. Бироқ қизғин  пубертат даврида (III-IV пағоналар) бундай режим иш қобилиятининг ошишига олиб келмайди ва бу даврда аэроб хусусиятга эга бўлган катта ҳажмдаги ишдан фойдаланишни назарда тутиш тавсия этилади. Пубертат даври тугаши билан анаэроб йўналишдаги юкламаларнинг устунлиги асосан энерготаъминотнинг гликолитик механизмини такомиллаштириш ҳисобига жисмоний иш қобилияти ва ҳаракат сифатларининг ривожланишига ижобий таъсир кўрсатади.
Маълумки, ҳаракат сифатларининг ривожланиши энергетик тизимлар динамикаси хусусиятлари билан боғлиқ. А.А.Гужаловский шуни таъкидлайдики, куч 9 ёшгача бўлган даврда деярли тез ривожланади, кейин тўхтайди, 11 ёшдан бошлаб эса ортишини бошлайди, айниқса, 13-14 ёшда шиддат билан ривожланади. 
Муаллиф тезкорлик тўғрисида сўз юритиб, бу жисмоний сифат 8-10 ёш даврида кескин ўсишини таъкидлайди, кейин бирмунча секинроқ - 12 ёшгача, сўнгра эса 15 ёшга келиб тўхташи  ва ҳатто пасайишини, 15 дан 17 ёшга қадар эса яна янгидан ўсишини айтиб ўтади.
Узоқ вақт давом этадиган ишга чидамлиликнинг ривожланиш динамикаси ҳам бир хил эмас. Ушбу сифат асосини ташкил этувчи аэроб жараёнлар 6-9 ёшда кескин кучаяди, сўнг 11 ёшгача шу даражада қолади, 14-15 ёшгача бирмунча ўсади, 14-15 ёшда яна барқарорлашади, кейин эса 15 дан 17 ёшгача кучаяди.
Умуман олганда, адабиёт маълумотларига кўра, ҳаракат функциясининг марказий механизмлари етуклик даражасига етган 12-13 ёш даври ҳаракат сифатлари, мураккаб ҳаракат малакалари ҳамда спорт техникасини машқ қилдириш ва ўстириш учун сенситив давр ҳисобланади (В.С.Фарфель, 1975; Л.Е.Любомирский, 1979).
Жисмоний юкламалар ҳажми бўйича тавсиялар ишлаб чиқиш муаммосига алоҳида эътибор қаратилади.(В.К.Кузнецов, 1977; И.В.Сукоцкий, 1990 ).
Л.С.Дворкин болаларда мушаклар кучининг ошиш сабаблари ва механизмлари тўғрисида сўз юритиб, гавда мушак массасининг ўсишини таъкидлайди.
Муаллифнинг фикрича, мушак массаси 7 ёшдан ўсишни бошлайди ва унинг сезиларли даражада ўсиши жинсий етилиш даврига тўғри келади.  Бу даврда кучни ривожлантиришда асаб-мушак аппаратининг табақалашишига катта аҳамият қаратилади. Бу мушак зўриқиши пайтида амалдаги ҳаракат бирликлари сонининг ошиши билан тасдиқланади.
Ўсмирлик ёшида висцерал мотор рефлексларнинг такомиллашуви ҳам мушак кучининг ошишига ёрдам беради.
Турли мушак гуруҳларининг ҳар йилдаги ўсиши бир хил эмаслиги ҳам таъкидланади. 10 дан 14 ёшгача бўлган даврда оёқларни букувчи мушаклар кучининг  ўсиши (85%) аниқ ифодаланади, елка камарини букувчи мушакларнинг кучи камроқ (24%) намоён бўлади. Шу сабабли нисбий кучни ривожлантиришга эътиборни 13 ва 15 ёшда қаратиш лозим.
С.Евтушенко маълумотларига кўра, тезкор-куч сифатларининг ривожланиш даражаси ёш атлетларда 12 дан 13 ёшгача бўлган даврда сезиларли (11см га) ошади, сўнгра 14 ёшга келиб анча (5см га) пасаяди ва деярли 15 ёшгача сақланиб қолади. Спорт билан шуғулланмайдиган мактаб ўқувчиларида 12 дан 15 ёшгача ҳар йили ўсиш суръатлари муҳим даражада ўзгармайди (5-6см атрофида ўзгариб туради).
G A Harrison ҳаммуаллифлари билан (88) шуни таъкидлайдики, мушак кучининг ўсишида тахминан максимум тезликка, гарчи ўсмирда шундай қаддиқомат ва ўлчамларга эга бўлган ёш эркак кучи ҳали  мавжуд бўлмасада,  скелет ўсиши максимал тезлашгандан 1 йилдан кейин эришилади. 
Максимал куч ўсиши билан бир қаторда нисбий куч ҳам ошади. Шундай кўрсатмалар ҳам борки, нисбий кучнинг юқори даражада ривожланиш суръати 6-7 ёшдан 9-11 ёшгача содир бўлади, гавда букувчилар учун эса - 13-14 ёшгача.
 А.П.Горский (19) 12-16 ёшдаги болаларда оёқ ва гавда букувчиларнинг тезкор-куч сифатларини мақсадли такомиллаштириш учун 13 дан 14 ёшгача ва 15 дан 16 ёшгача, панжа букувчиларнинг кучи - 12 дан 15 ёшгача, куч (динамик) чидамлилиги – 14 дан 16 ёшгача бўлган даврни энг қулай давр, деб ҳисоблайди. Ёш ўтиши билан портловчи кучнинг ошиш механизмларидаги фарқларга ҳам эътибор қаратилади. 9 ёшлиларда портловчи кучнинг ошиши максимум кучланишга эришиш вақтининг камайиши ҳисобига содир бўлади, яъни ёш ўтиши билан тезкор-куч хусусиятига эга ҳаракатларда куч таркибининг аҳамияти ортади.
А.П.Костенконинг (38) таъкидлашича, жисмоний  ривожланиш кўрсаткичлари ва жисмоний тайёргарлик натижалари ўртасидаги ўзаро боғлиқликнинг ошиши аниқланган.
Н.И.Семин (76) 8-12 ёшдаги 200 нафар ўғил болаларни текшириб, шундай хулосага келганларки, ушбу ёш даври умуман олганда мактаб ўқувчиларининг жисмоний сифатларини ривожлантириш учун жуда қулай ҳисобланади.
Муаллифлар, В.И.Ляхнинг баҳолаш тизимидан фойдаланиб, қуйидагиларни аниқлаганлар: тезкор-куч сифатларининг ўсиш динамикаси 8 ёшда - 11,8% ни, 9 ёшда - 12,2%, 10 ёшда – 10,6%, 11 ёшда - 12,5%, 12 ёшда - 8,2% ни ташкил этган. Кўриниб турибдики, фақат 12 ёш бу жисмоний сифатлар бўйича ўрта сезувчанлик даврига киради; бошқа йилларда (8-11 ёш) сезувчанлик юқори, боз устига, 11 ёшда – энг юқори. Мушак кучланишларининг табақалашиш даражаси 8 ёшдан 12 ёшгача бирмунча бошқа кўринишга эга: 8 ёшда – 6,5%, 9 ёшда – 7%, 10 ёшда - 12,6%, 11 ёшда-14,3%, 12 ёшда - 13,3%, лекин  11 ёш ҳам энг юқори сезувчанлик билан ажралиб туради.
В.П.Филин, Н.А.Фомин (85) шуни кўрсатадики, ҳаракат қобилиятларининг ёшга хос ривожланишининг табиий ўсиши умуман 13 ёшгача тугалланади. Бу даврдан кейин мушак массаси ва антропометрик кўрсаткичларнинг илгарилаб ўсиши кузатилади. Кўп сонли тажрибалардан олинган маълумотларнинг  кўрсатишича, спорт билан шуғулланмаган ўғил болаларда тезкор-куч  машқларидаги кўрсаткичлар 18 ёшдан сўнг, қизларда - 15-16 ёшдан кейин пасайишни бошлайди.
Ю.Л.Верхошанский (14) илмий-услубий адабиётлар таҳлили натижасида шуни аниқлаганларки, жисмоний ривожланиш даражаси қанча юқори бўлса, тезкор-куч кўрсаткичларининг ўсиш фоизи шунча юқори бўлади. Бунда индивидуал максимал тезкор-куч кўрсаткичлари ўсмирларда 15 ёшдан кузатилган ва жисмоний ривожланиш даражаси қанча юқори бўлса, бу кўрсаткичлар ҳам шунча юқори бўлган.
Болаларнинг жисмоний сифатларини рўёбга чиқариш хусусиятлари тўғрисида сўз юритиб, муаллифлар таъкидлайдики, кичик мактаб ёшидаги болаларда тезкор-куч сифатларининг намоён бўлиши асосан муайян ҳаракат малакасида мавжуд тезкорлик ва куч имкониятларини амалга ошириш, қисқа вақт  ичида кучни максимал даражада намоён  қилиш қобилиятига боғлиқ. Бундан ташқари, ёш ўтиши билан ҳаракатларнинг асаб-мушак координацияси такомиллашади, бу болалар ва ўсмирларда тезкор-куч сифатларининг самарали намоён бўлишини таъминлайди.
Болалар ва ўсмирларнинг жисмоний тайёргарлик даражасини баҳолашда энг асосий мезонлар бўлиб у ёки жисмоний сифатларни ифодаловчи сон кўрсаткичлари эмас, балки саломатликнинг аҳволи ҳамда такомиллашишга бўлган кўникма ҳисобланади (В.А.Баландина, 1971; N. V Platonov, 1992).
Р.Н.Дорохов (28), ўтказилган тадқиқотлардан келиб чиқиб, ривожланиш варианти турлича бўлган болаларнинг куч сифатларини гетерохрон тарзда ривожлантиришни тавсия этади. Ривожланишнинг қисқартирилган (акселерацияланган) вариантига мансуб болалар учун мушак кучини ривожлантиришга 11 ёшдан, оддий (габитуал) вариантга мансуб болалар учун 12,5-13 ёшдан, узайтирилган (реградацияланган) вариантга мансуб болалар учун 14-15 ёшдан алоҳида эътибор қаратиш тавсия этилади.
Баъзи муаллифлар (В.С.Аграненко, 1971; М.Я.Набатникова, 1982) эслатиб ўтадиларки, юкламаларни енгил меъёрлаш билан ҳаракатлар координацияси ва шаклларини такомиллаштириш, чаққонлик, эгилувчанлик, тезкорлик, диққатни ривожлантириш, ҳаракат суръатини ҳосил қилиш, уларнинг амплитудасини ошириш билан боғлиқ бўлган спорт турларида ихтисослашув эрта бошланиши мумкин. Машғулотлар куч, чидамлиликни ривожлантириш, шунингдек, жуда катта психологик юкламалар билан кечадиган спорт турларида бундай машғулотларга анча катта ёшдаги ўсмирларни жалб қилиш мақсадга мувофиқ.
Шу билан бирга, кўриниб турибдики,”эрта ихтисослашув” тушунчаси, айниқса, агар акселерация ҳодисаси, шуғулланувчиларнинг индивидуал ривожланиш даражаси, муайян спорт турида натижаларнинг ўзига хос тарзда ўсиши ҳисобга олинса, жуда кенг маънога эга. Бунинг устига, ҳар қандай спорт тури доирасида спортчининг ёшига хос хусусиятларга мослаштирилган воситалар ҳар доим мавжуд.
Бошқача айтганда, эрта ихтисослашув тўғрисида сўз юритилганда (у оқланса ёки қораланса) ҳамма айтиб ўтилган омилларни, уларни амалга ошириш имкониятини ҳисобга олиш лозим.
Шундай қилиб, илмий-услубий адабиётлардаги маълумотларнинг кўрсатишича, ўсмирлар спортининг тиббий-биологик асосларига оид масалалар охирги йилларда кенг  ёритилган. Ўтказилаётган  илмий тадқиқотлар болалик ва ўсмирлик чоғида жисмоний сифатларни ривожлантиришнинг турли томонларини очиб бермоқда, жисмоний тайёргарликнинг ўсиши ва спортчининг биологик етуклиги ўртасидаги узлуксиз боғлиқлик, шунингдек, уни ёш атлетларнинг машғулот жараёнида ҳисобга олиш зарурати кенг ёритилмоқда.
Ҳозирги замонда оғир аталетикачилар тайёрлаш усулиятида ҳамма шуғулланувчиларга, уларнинг ёшидан қатъи назар, унификациялашган ёндашув кўпроқ учрайди. Янги шуғулланувчилар биологик ривожланишнинг турли босқичида турган ва шунга мувофиқ функционал имкониятлари ҳар хил бўлган болалар бўлиши мумкин. Бундай ёндашув янги шуғулланувчиларнинг фақат чекланган қисмигагина ижобий таъсир кўрсатиши мумкин. Ёш спортчиларнинг кўпгина қисми эса самарасиз машғулот таъсирига учрайди, яъни бунинг оқибатида шуғулланувчилар организмининг мослашиш имкониятларига нисбатан уларга ошириб юборилган ёки етарли бўлмаган талаблар қўйилади.
Бундай ҳолатни тузатиш учун, бизнингча, машғулот юкламаларини режалаштиришни ҳозирги кунда мавжуд бўлган меъёрий ҳужжатлардаги каби, нафақат тайёргарлик босқичлари бўйича, балки шуғулланувчиларнинг ёшига ҳам қараб табақалаштириш зарур. Фақат шундагина ёш оғир атлетикачиларнинг машғулот жараёни уларнинг ёшига хос ривожланиш хусусиятларини ҳисобга олади, ҳамма маълум илмий тавсиялар эса амалда рўёбга чиқиши мумкин.

1.2. Машғулот воситалари нисбатлари

Махсус (МЖТ) ва умумий жисмоний тайёргарлик (УЖТ) воситаларининг умуман ўқув-машғулот жараёнидаги, айниқса, ёш спортчилар машғулоти жараёнидаги оптимал нисбатларига оид масала спорт машғулотини бошқаришда етакчи ҳисобланади.
Кўпгина илмий тадқиқотлар маълумотлари шундан далолат берадики, УЖТ воситаларини махсус машқлар билан алмаштириш етарлича самарали ҳисобланмайди. Шунга қарамай, бундай йўналиш очиқ-ойдин намоён бўлмоқда .
Охирги ўн йилларда ўсмирлар спортига тааллуқли бўлган спорт машғулотлари тамойилларининг алоҳида аҳамияти шубҳасиздир. М.Н.Набатникованинг фикрича, бу биринчи навбатда болалар ва ўсмирларнинг ёш жиҳатдан ривожланиш хусусиятларига боғлиқ. Бунинг устига, ўсмирлар спортида энг юқори натижаларга эришиш узоқ кўзланган мақсад ҳисобланади. Бу ерда базавий тайёргарлик  самарадорлиги биринчи ўринга чиқади .
Шу билан бирга, Л.С.Дворкин (26) алоҳида таъкидлайдики, ҳар томонлама машғулотнинг ҳаммаси ҳам яхши эмас.
Қўлланиладиган воситаларнинг асосий ҳаракат малакалари билан ўзаро ижобий таъсир этишини ҳисобга олган ҳолда  тузилган машғулот фойдали натижалар бериши мумкин .
А.Н.Воробьевнинг (16) таъкидлашича, УЖТ муайян спорт турида махсус ишнинг ўрнини боса олмайди. Мушак фаолияти турининг ўзига хос хусусияти спортчи организмининг ҳам функционал, ҳам морфологик хусусиятларида акс этади. Ҳар бир муайян спорт тури махсус морфологик уйғунликни шакллантиради. Оғир атлетикачи учун бундай уйғунлик мушак кучининг ривожланишида намоён бўлади.
Бундан ташқари, УЖТ оғир атлетикачиларга, биринчи навбатда, кардиореспиратор тизимни машқ қилдириш учун зарур. Айни пайтда УЖТ, масалан, югуриш оғирликларни кўтаришга мослашиш учун ҳеч нарса бермайди. Югуриш пайтида қон айланиши учун қийинчилик туғдирувчи кучланиш, нафасни ушлаб туриш каби ҳаракатлар йўқ. Мунтазам ва узоқ вақт бир маромда югуриш машқи, муаллифнинг фикрича, оғир атлетикадаги натижаларнинг ўсишига ёрдам бермайди. 
Айни пайтда Л.С.Дворкин ўз тадқиқотлари натижаларига таяниб ҳисоблайдики, ўрта масофага югуриш, спринтга ўхшаб (ҳар ҳолда ўсмирлик ёшида), нафақат УЖТ нинг, балки тезкорлик тайёргарлигининг ажойиб воситаси бўлиб хизмат қилади. Шунинг учун оғир атлетикачилар 12-14 ёшдан бошлаб (ёки яна ҳам аввалроқ) келажакда энг яхши спорт натижаларига эришиш учун куч ва тезкор-куч имкониятларини яратиш мақсадида бундай жисмоний тайёргарлик туридан кенг фойдаланишлари лозим.
А.С.Медведев, Л.С.Дворкиннинг (56) кўп йиллик тадқиқотлари шуни кўрсатадики, оғир атлетикада ёшлик чоғидаги махсус жисмоний тайёргарлик яхши умумий жисмоний тайёргарликка таяниши лозим. Лекин бунда у оғир атлетикачининг асосий сифатлари – махсус жисмоний иш қобилияти, тезкорлиги, чаққонлиги, кучини ривожлантиришга ёрдам бериши зарур. Яна муҳими, бир  вақтнинг ўзида бўғим-бойлам аппаратини каттароқ ёшда бўладиган максимал юкламаларга тайёрлаши лозим.
Лекин гап бошланғич тайёргарлик босқичи ҳақида борар экан, муаллифлар бошқа спорт турларидан олинган машқларнинг ўрни беқиёслигини тан оладилар. Бундай машқлар, бир томондан, ҳаракат заҳирасини бойитади, бошқа томондан, спортчига зарур бўлган бир қатор ҳаракат сифатларини яхши ривожлантиришга ёрдам.
А.П.Слободяннинг (78) таъкидлашича, спорт маҳорати ортган сари жисмоний тайёргарликнинг аҳамияти ҳеч қачон пасаймайди. Бироқ унинг хусусияти, қўлланиладиган восита ва услублар муҳим даражада ўзгаради: қўшимча машқлар мажмуи янада махсуслашиб боради.
Кўп йиллик тайёргарлик жараёнида МЖТнинг улуши тўхтовсиз ўсиб боради, УЖТ улуши эса камаяди. Муаллиф турли хил тайёргарлик босқичларида УЖТ ва МЖТнинг қуйидаги нисбатларини фоизларда келтиради: янги шуғулланувчилар – 80/29%, Ш-П разряд – 65/35%, П-I  разряд – 60/40%; I  -СУН-40/60%; СУ-30/70%; ХТСУ-20/80%. Худди шунга ўхшаш маълумотлар Л.С.Дворкин (25.,26) томонидан ҳам келтирилади, лекин баъзи четлашишлар (5-10% дан ортиқ эмас) кўрсатиб ўтилган.
Медведев А.С., Смирнов В.Е. (57) МЖТ ва УЖТ воситаларининг нисбатлари муаммосига  ўз тадқиқотларини бағишлаган бўлиб, унинг томонидан ишлаб чиқилган ёш оғир атлетикачилар тайёргарлигининг тажриба дастури умумий ҳажмдан 12% гача аралаш энергетик йўналишдаги УЖТ юкламаларидан фойдаланишни назарда тутади (югуриш ва гимнастика машқлари, спорт ўйинлари элементлари ва бошқалар), бу спортчиларнинг нафақат функционал, балки махсус тайёргарлиги даражасини анча оширишга ёрдам беради.
Машғулот жараёнига кўп йиллик жараён сифатида қаралса, маълум бир босқичда асосий МЖТ воситаларига тузатишлар киритиш зарурияти юзага келиши аниқ, чунки юкламалар улушида УЖТ воситаларини оддий ошириш билан эришиладиган машқлантириш имконияти тез орада камайиб кетиши , шунингдек, машғулот хусусиятига зид бўлиши мумкин (28,56,78).
Ж.Т.Бутинчинов ҳаммуаллифлари (13) билан биргаликда III-II разрядга эга атлетлар орасида ўтказилган педагогик тажриба натижалари бўйича ёш атлетларнинг умумий чидамлилиги ва махсус жисмоний иш қобилиятини оширишга  ёрдам берадиган умумий тайёргарлик ҳамда махсус юкламалар нисбатларининг оптимал миқдорини аниқлаган. Муаллифларнинг фикрича, спортчиларда чидамлиликни ривожлантиришга қаратилган УЖТ ни мунтазам режалаштириб бориш шарт эмас. Организмнинг функционал ҳолати тегишли даражада оширилгандан сўнг УЖТ ни машғулотдан чиқариб ташлаш тавсия этилади, аввал УЖТ га режалаштирилган вақтни эса махсус юкламани бажариш учун қўллаш мумкин. МЖТ ҳажми юқори бўлган 2-3 мезоцикллардан кейин УЖТ циклини такрорлаш зарур (МЖТ ҳажмини мос равишда камайтириш билан).
Шундай қилиб, муаллифлар умумий ва махсус юкламани янада аниқ фарқлашни тавсия этадилар. Бунда мусобақа босқичида кўпроқ ихтисослашувга эришиш лозим. Бундан ташқари, машғулот жараёнидаги УЖТ (37%) ва МЖТ (63%) улуши аниқланади. УЖТ га ажратилган вақтнинг 67% ини умумий ва тезлик чидамлилигини ривожлантириш учун, 33% ни эга  тезкор-куч сифатларини ривожлантириш учун режалаштириш тавсия этилади.
Н.И.Семин (76) индивидуал жисмоний ривожланиш даражаси билан боғлиқ ҳолда умумий ва махсус жисмоний тайёргарлик воситаларининг оқилона нисбатларига махсус тадқиқотлар бағишлаган. Муаллифнинг таъкидлашича, 13-15 ёшдаги оғир атлетикачиларнинг бошланғич тайёргарлик гуруҳларида УЖТ ва МЖТ воситалари нисбатлари жисмоний ривожланиш даражаси паст бўлган ўсмирларда 60:40%; жисмоний ривожланиш даражаси ўртача бўлганларда-50:50% ва юқориларда 40:60% ни ташкил этади. Бу жисмоний тайёргарликнинг самарали ўсишини таъминлайди, демак, оптимал ҳисобланади.
Адабиётларда муайян машғулотларда УЖТ воситалари ва уларни қўллаш усулиятига алоҳида эътибор берилади. А.С.Медведев (57) УЖТ воситалари орасида енгил атлетикага, биринчи навбатда, унинг тезкор-куч машқларига ўрин ажратади. Муаллифнинг фикрича, унинг воситалари ёрдамида УЖТ билан чуқур шуғулланиш даврида тезкор-куч сифатларини муваффақиятли такомиллаштириш мумкин.
Муаллиф шунга диққатни тортадики, УЖТ да исталган спорт туридан фойдаланиш ҳар бир машқ, усул ёки ҳаракат техникасини сифатли, тўғри бажариш билан бирга қўшиб олиб борилиши лозим.
Шундай қилиб, кўп йиллик машғулот жараёнининг ҳар бир босқичи стратегиясини аниқлаш бўйича аниқ, спорт ишидаги тажриба билан текширилган кўрсатмалар мавжуд. Алоҳида эътибор бошланғич тайёргарликка ажратилади, унинг аҳамияти асослаб берилади. Бошланғич тайёргарликнинг энг муҳим таркибий қисми сифатида УЖТ тан олинади. У ёш спортчиларнинг самарали базавий тайёргарлигини таъминлашга, келгусидаги ютуқларнинг мустаҳкам функционал ва ҳаракат асосини  яратишга қаратилган.
Шу билан бирга, кўпгина тадқиқотлар ва тавсиялар 13-15 ёшдаги ўсмирларга бағишланган. 10-12 ёш даври куч ва ҳар томонлама тайёргарлик воситаси сифатида меъёрланган оғирликлардан фойдаланиш имконияти жиҳатидан кам ўрганилган давр бўлиб қолмоқда.
Бошланғич тайёргарлик босқичида УЖТ нинг алоҳида аҳамиятини эътиборга олиб, 10-12 ёшдаги янги шуғулланувчи оғир атлетикачилар учун УЖТ воситаларидан фойдаланишнинг аниқ параметрлари ва услубий жиҳатларини ишлаб чиқиш ҳамда тажрибада асослаш долзарблик касб этади.
Бундан ташқари, жисмоний сифатлар ривожланишининг бошланғич босқичида уларнинг бир-бирига кўчиш даражаси юқорилигига асосланган ҳолда УЖТ воситалари ёрдамида махсус куч тайёргарлиги вазифаларининг бир қисмини ҳал этиш мумкин, деб ҳисоблаймиз. Бундай ёндашув, бизнингча, янги шуғулланувчи оғир атлетикачиларнинг ҳам функционал имкониятларига нисбатан, ҳам оғир атлетикада махсус куч тайёргарлиги воситаларининг чекланган арсеналидан фойдаланишга нисбатан янада тежамкор ҳисобланади.
 	
1.3. Куч тайёргарлигининг ёшга хос ва услубий жиҳатлари.

Ҳозирги замон ўсмирлар спортининг илғор назарияси ва амалиёти спортчилар тайёргарлигида ёш ҳамда жинс, жисмоний тайёргарлик хусусиятлари, эмоционал ҳолат, шунингдек, моддий базани ҳисобга олиш зарур эканлигини ишончли исботлаб беради. Ҳар қандай янги таклиф этилаётган спорт тайёргарлиги усулиятининг илмийлиги ва оддий тўғрилиги нафақат малака талабларининг бажарилиш тезлиги билан, балки ушбу шуғулланувчилар контингентининг ёшига мослиги билан белгиланади.
Маълумки, асосий жисмоний сифатлар орасида оғир атлетика учун куч энг муҳим амалий аҳамиятга эга.
Бунда куч мушакларни зўриқтириш йўли орқали ташқи қаршиликни енгиб ўтиш ёки унга қаршилик кўрсатиш қобилияти сифатида белгиланади..
Бундан ташқари, ушбу жисмоний сифатнинг ривожланиши ёшга муҳим даражада боғлиқ.
Шу сабабли куч спорт фаолиятининг етакчи элементи ҳисобланган спорт турларида спортчининг объектив имкониятлари асосида, яъни уларнинг биологик етилиш даражаси ва тайёргарлик даражасини ҳисобга олган ҳолда машғулот жараёнини ташкил этишга жуда катта аҳамият қаратилади.
Ёш спортчилар тайёргарлигидаги асосий йўналишларни аниқлаётиб, муаллифлар иккита йўналишни ажратадилар. Биринчиси ёшликда, иккинчиси спортчининг морфофункционал етуклик даврида юқори спорт натижаларига эришиш мақсадини кўзлайди. Биринчи йўналиш вакиллари бўлган мураббийлар ёш спортчиларни жадал тайёрлаш усулиятидан фойдаланадилар. Улар машғулот жараёни йўналишини кўпроқ “етакчи тизим”ни  ёки сифатни такомиллаштиришга қаратадилар.
Иккинчи ёндашув шундай тасаввурларга асосланадики, бунда юқори спорт натижаларига эришиш ҳамма жисмоний ва психик куч-қудратни зўриқтиришни тақозо этади ҳамда морфофункционал етукликка эришишдан олдин у режалаштирилиши мумкин эмас.	
Замонавий спорт машғулоти кўп йиллик жараён сифатида қаралади. Амалда эса у шундай бўлиши мумкин, қачонки унинг биринчи босқичлари максимал даражада мумкин бўлган функционал, ҳаракат, техник имкониятларни яратишга, қолганлари эса уларни юқори спорт натижаси кўринишида  амалга оширишга  бағишланса, ушбу ҳолда, табиийки, тайёргарликни жадаллаштириш истиқбол учун ишлашга, яъни спорт машғулотининг кўрсатиб ўтилган иккинчи йўналишига ўрин бўшатади.
Махсус куч тайёргарлиги воситалари ҳар доим мутахассислар диққат марказида бўлиб келган. Улар турли-туман бўлишига қарамасдан, Ю.В.Верхошанский (14) махсус куч тайёргарлиги воситалари доираси анча чегараланган, деб ҳисоблайди. Унингча, аслида янги бошловчи ва малакали спортчилар бир хил воситаларни қўллайдилар, фарқи фақат ҳажмда ва уларни бажариш шиддатида. Муаллифнинг фикрича, бу, биринчидан, машғулотларнинг бир хилда ўтишига олиб келади, иккинчидан, организм одатий бўлиб қолган қўзғатувчига мослашиб қолади ва спортчи кўзлаган қайта ўзгаришлар билан жавоб бера олмайди.
Илмий-услубий адабиётларда кўрсатилган услубий қийинчиликларга диққат тортилади ва спорт маҳоратининг ҳар бир босқичи учун махсус куч тайёргарлиги воситаларининг мослашувчан яхлит тизимини ишлаб чиқиш зарурати таъкидланади.
Воситаларнинг кетма-кетлик тизими машғулот жараёнига янги, янада самарали воситаларни фақат аввалгисининг машқ қилдириш имконияти тугагандан кейингина киритишни назарда тутиши сабабли, куч машқларини машғулотга тезкор-куч машқларидан сўнг, портловчи кучни ривожлантиришнинг кучли таъсир кўрсатувчи махсус воситаларини фақат куч машқларидан кейин киритиш мақсадига мувофиқ.
Динамик куч қобилиятларини ривожлантириш шакллари ва услублари эволюцияси жараёнида анъанавий тарзда иккита асосий услубий йўналиш юзага келган: “экстенсив таъсир кўрсатиш услублари” ва “интенсив (жадал) таъсир кўрсатиш услублари” (Ю.В.Верхошанский, 1991; А.С.Медведев, 1983; В.М.Платонов, 1995 ва бошқалар).
Экстенсив машқлар услубларига келганда шу нарса таъкидланадики, оғирликларни меъёрлашда улар кўпроқ индивидуал максималнинг 50-60% дан 75-80% гача бўлган чегарасида берилади. Бу битта уринишда такрорлашлар сонини 6-8 ва 15-20  атрофида ушлашга ёрдам беради. Агар мушак массаси ҳажмининг ошишига туртки бериш  вазифаси кўзда тутилса, оғирлик шундай ҳисоб-китоб билан меъёрланадики, такрорлаш максимуми (ТМ), одатда, уринишда 8-12 тадан ошмаслиги лозим, айнан шундай меъёрлаш тикланиш даврида тузилмавий элементларнинг кучли синтези билан кечадиган мушаклардаги алмашинув-трофик жараёнларни фаоллаштириш учун айниқса қулайдир.
Агарда мушаклар ҳажми ва гавда оғирлигини жадал оширмасдан туриб куч қобилиятлари ривожланишига туртки бериш кўзда тутилса, ТМ уринишда 4-6 гача камайтирилади, мувофиқ равишда оғирлик оширилади.
ТМ ни уринишда 15-20 гача ошириб ва мувофиқ равишда оғирликни камайтириб, куч чидамлилигини ривожлантириш учун шарт-шароитлар яратилади.
Шахсий куч қобилиятларини тарбиялаш усулиятида интенсив (жадал) машқлар услублари асосини индивидуал максималга яқин ва унга тенг келадиган оғирликларни мунтазам равишда енгиб ўтиш ташкил этади.
Чегарага яқин оғирликлар билан битта уринишда такрорлашлар сони кўпи билан 2-3 ни, машқда уринишлар сони-6-8 ни ташкил этади. Машғулотдаги ҳафталик циклда ушбу услубдан фойдаланиб ўтказиладиган машғулотларнинг сони ҳам кўп эмас (масалан, янги шуғулланувчиларда 2-3 турдаги машқлар билан ҳафтасига 2 та машғулот). Ушбу услубий йўналиш доирасида 80-90 фоизли оғирликлар асосий оғирликлар ҳисобланади. 95-100 фоизли оғирликлар нисбатан кам қўлланилади, чунки бу асабий-психик ресурсларнинг ўта сафарбар этилишини тақозо қилади.
Бироқ шахсий куч қобилиятларини тарбиялашда асосий услубий йўналишлар хусусиятларини таъкидлаш учун юқорида кўрсатилган усулиятлар анча муракаб берилган. Аслида эса бу йўналишлар бир-бири билан уйғунлашади, юкламалар ва дам олиш меъёрларининг муайян параметрлари шуғулланувчилар тайёргарлигининг дастлабки даражаси, ёш хусусиятларига ҳамда бошқа омилларга қараб алмашлаб турилади.
Куч қобилиятларини тарбиялаш жараёнида умумий таъсирга эга куч машқларига қўшимча мушак гуруҳларига танлаб йўналтирилган локал ва регионал куч машқларидан фойдаланиш тавсия этилади (М.П.Матвеев, 1991; R.A.Huijing, 1992). 
Муаллифларнинг фикрича, бундай куч машқлари жисмоний тарбиянинг бошланғич даврларида, мушак тизимининг асосий бўғимлари ва суяк-боғлам аппаратининг юқори даражадаги ялпи зўриқишларга бўлган ҳар томонлама табақалашган тайёргарлиги пайтида катта ўрин эгаллаши лозим.  Алоҳида мушак гуруҳларига танлаб таъсир кўрсатувчи машқлар ушбу ҳолда вегетатив тизимларга юқори талаблар қўймаган ҳолда уларнинг ривожланишини самарали рағбатлантиришга ёрдам беради. Бу қандайдир сабабларга кўра ривожланишда орқада қолган ёки жароҳатлар туфайли шикастланган ҳаракат аппаратининг бўш бўғинларини мустаҳкамлаш зарур бўлган пайтда, шубҳасиз, муҳимдир.
Бир қатор муаллифлар (М.А.Бабаян, 1971; А.С.Медведев, 1983; Ю.Л.Верхошанский, 1989;Л.С.Дворкин, 1994) 11-13 ёшдаги ўғил болаларнинг тезкор-куч тайёргарлигини ривожлантириш учун чуқурликка сакраб, кетидан узунликка ёки баландликка сакраш машқини қўллашни тавсия этадилар. Ўтказилган тажрибалар асосида ҳар бир кўрсатилган ёш гуруҳи учун чуқурликка сакраш баландлигининг оптимал катталиклари берилади: 11 ёшдаги ўғил болалар учун-30+5см; 12 ёш - 35+5см; 13 ёш - 45+5см.
14-15 ёшдаги оғир атлетикачиларнинг тезкор-куч сифатларини жадал ривожлантириш имкониятларини тадқиқ қилиш асосида шундай фикр билдириладики, тезкор типдаги мушак толалари кўп бўлган спортчиларда тезкор-куч сифатларини ривожлантириш учун 80-89% шиддатли, суст типдаги мушак толалари кўп бўлган оғир атлетикачилар учун эса юклама ҳажмининг тескари нисбати билан 70-79% шиддатли машғулот юкламаси энг оқилона ҳисобланади.
Ю.В.Верхошанский (14) кўпгина тадқиқотчиларнинг маълумотларига таянган ҳолда янги шуғулланувчи атлетлар куч машғулотларининг баъзи методологик хусусиятлари устида тўхталади. Жумладан, шу нарса таъкидланадики, машғулотнинг бошланғич босқичларида, унда қўлланиладиган юклар катта ёки кичик бўлишидан қатъи назар, куч нисбатан бир хил ўсади. Максимумдан 20,40,60 ва 80% га тенг оғирликлар билан ишлаганда, кучнинг тахминан бир хил ўсганлиги аниқланган. Кўпдан маълумки, шуғулланувчи қанчалик кам тайёргарлик кўрган бўлса, кучнинг ўсиши шунча шиддатли бўлади. Бу ерда ҳамма воситалар яхши. Лекин маҳорат ортиб боргани сари кучнинг ўсиш суръати камаяди ва фақат тегишли махсус воситалар ёрдамида таъминланиши мумкин.
Шу билан бирга, муаллифнинг таъкидлашича, ҳеч бир восита ва ҳеч бир махсус тайёргарлик услуби универсал ёки жуда самарали бўла олмайди. Уларнинг ҳар бири спорт турининг ҳаракат хусусиятлари, спортчининг тайёргарлик даражаси, аввалги машғулот юкламаси хусусияти, машғулотнинг жорий босқичдаги муайян вазифаларига боғлиқ ҳолда машғулотнинг у ёки бу босқичида устувор аҳамиятга эга бўлиши лозим. 
Машғулот юкламаси ва унинг параметрлари ҳар доим мутахассисларнинг диққат марказида бўлиб келган. Кўп сонли тадқиқотлар ўтказилган, уларнинг натижалари асосида ҳар хил усулиятлар, алоҳида тавсиялар ишлаб чиқилган.           
Б.Х.Калмиков (34) X-XI синф ўқувчилари иштирокида ўтказилган тажриба асосида юкламаларнинг қуйидаги меъёрларини оптимал ҳисоблайди: уринишлар сони – 3; дам олиш оралиғининг давомийлиги биринчи уринишдан кейин ётиб қўлларни букиб - ёзишда – 1 минут 50 секунд, иккинчи уринишдан кейин - 1 минут 45 секунд. Иккинчисидан кейин - 2 минут 10 секунд;  қоринда ётиб гавдани букишда биринчи уринишдан кейин – 2 минут 10 секунд; орқа билан ётиб гавдани кўтаришда биринчи уринишдан кейин - 1 минут 50 секунд, иккинчисидан сўнг – 2 минут 20 секунд; турникда тортилишда биринчи уринишдан кейин – 1 минут 20 секунд, иккинчисидан сўнг – 1минут 50 секунд.             
Муаллифнинг фикрича, суст шиддатли турли-туман умумий ривожлантирувчи машқлар катта ҳажмда қўлланилган пайтда организмнинг куч юкламаларига мослашиши, одатда, 1,5-2 ойдан сўнг содир бўлади. Шунинг учун машқларни бажариш шартларини вақти-вақти билан мураккаблаштириб туриш тавсия этилади. Бизнингча, ушбу усулият янада ёшроқ даврда ҳам куч тайёргарлигининг бошланғич босқичида қўллаш учун яроқлидир.                       
Куч машғулотининг устувор мақсадига қараб юкламанинг асосий параметрлари нисбий шиддати ва ШКС (куч иши ҳажми) ўзгаради. Агар мушаклар ҳажмини ўстириш вазифаси қўйилса, тегишли оғирликлардаги оптимал ШКСга афзаллик берилади. Бунинг учун максималдан 60-75%  гача бўлган оғирликлар билан битта уринишда ШКС 6-10 марта тавсия этилади.
Шахсий куч имкониятларини ривожлантириш учун битта уринишда ШКС 1-4 марта бўлган максимумнинг 80-100% га тенг оғирликни қўллаш зарур ҳамда 2 ҳафтадан кўпроқ вақт мобайнида қандайдир бир хил услубдан фойдаланиб бўлмайди, чунки бу организмнинг мазкур юкламага мослашишига олиб келади (Л.С.Дворкин, 1992).
Шундай қилиб, машғулот юкламаларини алмашлаб туриш, шунингдек, ҳар бир атлетнинг физиологик ва психологик имкониятларини ҳисобга оладиган оптимал усулиятни излаш қатъий тавсия этилади.
Болалар ва ўсмирларда, айниқса, ўрганишнинг бошланғич даврида мушаклар бир хил  ривожланмаган бўлади. Шунинг учун ривожланишда ортда қоладиган мушаклар гуруҳига: қорин, гавданинг қийшиқ мушаклари, бел мушаклари, қўлларнинг ёзувчи мушаклари, соннинг орқа юзаси мушаклари, оёқларнинг бирлаштирувчи мушакларига катта эътибор қаратиш даркор. Янги шуғулланувчилар учун: машқда 3-4 марта уринишни бажариб, нафас олиш бир маромга келгунча 2-3 минут дам олиш; уринишда 8-10 марта кўтариш  (оғирлик вазни уни 8-10 марта кетма-кет кўтариш имкониятини  ҳисобга олган ҳолда танланади); битта машғулотда 4 та машқ тавсия этилади.
Маълумки, ҳар қандай спорт турида кучни ривожлантириш ўз йўналишига эга. Шунга қарамасдан, сўнгги йиллардаги тадқиқотларнинг кўрсатишича (Б.В.Райский 1991; С.Ф.Евтушенко, 1999), 12-15 ёшда оғир атлетика билан шуғулланиш мушак кучининг бир текисда ривожланишига олиб келади ва демак, бир неча йиллик машғулотлар давомида орқада қолаётган жисмоний сифатларни нисбатан ўртача даражага етказиб олишга имкон яратилади.
Б.Е.Подскоцкий (70) оғирликлар билан бажариладиган куч хусусиятига эга машғулотнинг 15-16 ёшдаги оғир атлетикачилар юрак-қон томир тизими функционал ҳолатига ижобий таъсир этишини таъкидлаб, ўсмирлар билан ўтказиладиган машғулотларни ҳар томонлама жисмоний ривожланишга йўналтириш жуда муҳим эканлигини кўрсатади. Муаллифнинг ёш штангачилар учун машғулотдаги оптимал оғирликни аниқлаш бўйича тавсиялари мутахассислар ва мураббийлар эътиборига сазовор бўлди. Б.Е.Подскоцкийнинг фикрича (70), бу шундай оғирликки, спортчи уни битта уринишда 5-6 марта кетма–кет енгил кўтара олади ёки у классик машқларда энг юқори натижадан 60-70% га тенг оғирликдир.
Кўплаб муаллифлар нисбий шиддатга қараб қуйидаги штанга кўтариш сонини тавсия этадилар: 70% - уринишда 3-6 марта такрорлаш; 80%-  2-4 ва  90%  - 1-2 марта.
Улар яна шуни аниқлаганларки, натижаларнинг энг юқори ўсиши машғулотларнинг биринчи 5 ҳафтаси ичида максималдан 90% оғирликдаги штангани кўтаришда, кейинги 5 ҳафтада эса максималдан 80% оғирликдаги штангани кўтаришда кузатилган.
Муаллиф кучга оид тезкор-куч иши таркибининг салбий таъсирини бартараф этиш учун кросс, тезланишлар, жойидан туриб, югуриб келиб узунликка ва баландликка сакрашлар, спорт ўйинлари, эгилувчанлик машқларига алоҳида эътибор қаратишни тавсия этади.
А.В.Паков, В.С.Аванесов, В.А.Нижегородов (64) Ўзбекистон ёшлар  терма жамоасининг Бутунитифоқ ёшлар ўйинларига тайёргарлик давридаги машғулотларида ўтказилган педагогик кузатишлар ва спортчилар кундалик дафтарининг таҳлили бўйича шу даврда амалга оширилган юкламалар ҳажми ҳамда шиддатини аниқлаганлар. Спортчилар ўқув-машқ йиғинига келмасдан олдин ўз спорт клубларида ШКС ўртача 2169 ҳажмдаги юкламаларни бажарганлар. Терма жамоанинг ўқув-машқ йиғинида эса юкламалар ҳажми: ШКС ўртача 2840 ни ташкил қилган. ЎНШ даст кўтариш машқида 76% , силтаб кўтариш машқида 65% ни ташкил этган.
Р.Маткаримов (51) оммавий разрядли оғир атлетикачиларнинг ярим йиллик машғулот цикли учун машғулот юкламаси ҳажми ва шиддатининг оптимал нисбатларини тажрибада аниқлаган, яъни тайёргарлик ойи учун ҳажм –  ШКС 900, мусобақа ойи учун – ШКС 800, ШБК машқида             ЎНШ – 85%, бошқа гуруҳ машқларида – 74%. Машғулот юкламаси шиддатининг ДК, СК ва ўтириб-туриш машқлари гуруҳларида  72,2% га, ШБК машқларида 83,2% камайтирилганда машғулот самарадорлигининг пасайишини аниқлаган.
Бир гуруҳ муаллифлар  Ўзбекистон терма жамоаси ўқув- машғулот йиғинларида педагогик кузатишлар олиб бориб, мусобақа ойида ҳар бир спортчининг машғулот юкламаси ойлик ҳажмини якка тартибда аниқлаганлар. Масалан ХТСУ А.Н. Шмиговда ШКС ўртача-1820, И. Содиқовда -884, спорт устаси В.Янскийда - 1252, В.Нюда - 2245 тани ташкил қилган.        
Ф.Б.Казарян (33) спортчи мактаб ўқувчиларида кучни ривожлантириш учун оғирликларнинг оптимал вазни тўғрисидаги баҳсларга қарши туриб,   15–16 ёшда максимал оғирликлардан фойдаланиш мумкин эмас, деб ҳисоблайди.
Бу ёшдаги спортчилар учун оғирликларнинг оптимал вазни шахсий вазндан 70-80% деб ҳисоблаш тавсия этилади, бунда такрорлашлар сони       2-3 ни, серияси эса - 10 мартагачани ташкил этиши лозимлиги кўрсатилган.
Бироқ кейинчалик мутахассислар янада жадал таъсир этиш мумкинлиги тўғрисида фикр билдирадилар (В.П.Филин,1974; Н.А.Фомин 1986)  - Ёш спортчиларда мушак кучини ривожлантиришнинг асосий услублари қаторида қуйидагиларни айтиб ўтадилар: чегарага яқин ва чегарадаги вазнли оғирликлар билан куч машқларини такрорий бажариш (максимал кучланишлар услуби); статик куч машқларини такрорий бажариш; тезкор-куч машқларини такрорий бажариш (динамик кучланиш услуби).
Л.С.Дворкин (25) 12-14 ёшдан оғир атлетика воситалари ёрдамида куч тайёргарлигини бошлаш мумкин эканлигини исботлаб берган. Муаллиф томонидан тавсия қилинган бошланғич тайёргарлик схемаси иккита босқичга бўлинади:
I босқич (12-13 ёш) - давомийлиги - 1 йил (дастлабки оғир атлетика тайёргарлиги).
Ҳафтада икки марталик машғулотларнинг 80% УЖТ дан иборат бўлди. Машғулотнинг махсус қисми таёқ билан машқ бажаришни ўз ичига олган: 4-5 уринишда ШКС -10-15. Юклама шиддати аста-секин ошиб боради ва ҳажми камаяди.
II босқич (13-16 ёш ) - давомийлиги - БЎСМ гуруҳларида 2 йил. Асосий мақсад – жисмоний ва функционал имкониятларни ошириш ҳамда техник такомиллаштириш.
Иккинчи босқичнинг биринчи 6 ойи ичида ўсмирлар 70% ли оғирликлар билан 30-60 тадан ШКС бажардилар. Машғулотларнинг давомийлиги 120-150 минутни ташкил этди. Кейинги 12 ойда ШКС 80% ли оғирликлар билан (нисбий шиддатда) 45-75 гача ошди.
Бошланғич тайёргарликнинг охирги  6 ойида ШКС – 45, нисбий шиддат – 70-80% га тенг бўлди. Ҳафтада бир марта 90% ли кўтаришлар амалга оширилди. Бунда ШКС ни ҳисобга олиш фақат 70%ли кўтаришларда бошланди. Ҳамма машқларда 5-6 мартадан уриниш бажарилди, дам олиш - 3 минутгача. Битта уринишда такрорлашлар сони – 4-6 та.
Муаллиф юрак-қон томир тизимининг у ёки бу юклама вариантига реакциясини ва спорт натижаларининг ўсиш суръатларини таҳлил қилиш асосида классик даст кўтаришда 13-14 ёшдаги атлетлар учун максимумдан 50-70%, 15-16 ёш учун – 60-90%, 17-20 ёш учун - 80-90% оғирлик вазнини асосий машғулот юкламаси деб ҳисоблашни тавсия этади. Штангани бош  орқасига олиб  ўтириб - туришда 13-14 ёшдаги атлетлар учун максимумдан 70% ли штанга вазни асосий машғулот оғирлиги ҳисобланади (бир уринишда 3-4 такрорлаш ва машғулот давомида штангани 18 марта кўтариш). 15-16 ва 17-20 ёшдаги атлетлар учун - 60-90% (нисбатан устунлик  80% бўлганда).
Шу сабабли кўп йиллик ўқув-машғулот жараёни давомида Л.С.Дворкин (27) бир уринишда штангани 3-4 марта кўтариш билан максимумдан 70-80% вазндаги оғирликни асосий машғулот юкламаси сифатида тавсия этади. Бироқ бундай оғирликлар катта ва кичик юкламалар билан оптимал уйғунликда қўлланилиши лозим.
Бир қатор (А.С.Медведев, 1983; А.В.Паков,1987; Л.С.Дворкин, 1994; Р.М.Маткаримов, 1998 ва бошқалар) тадқиқотчиларнинг кўп йиллик меҳнати жараёнида ёш атлетларни тайёрлаш бўйича тўпланган услубий материалларининг ҳаммаси умумлаштирилди, тизимлаштирилди  ва тўлдирилди (Оғир атлетика: Машғулотлар дастури).
 Адабиётнинг “Бошланғич тайёргарлик гуруҳлари учун машғулот усулияти хусусиятлари” бўлимида оғир атлетика машқлари техникасига бошланғич ўргатиш босқичида ишонч билан 5-6 мартагача кўтариш мумкин бўлган оғирлик оптимал ҳисобланади. Ҳар бир машқда 3-4 марта такрорлашлар билан 6 тагача уринишлар режалаштирилган ва услубий кўрсатмалар берилган.
Бироқ ёш гуруҳларининг аниқ чегаралари тўғрисидаги масала кўп вақт баҳсларга сабаб бўлди, бунинг учун қўшимча тадқиқотлар ўтказиш зарурати туғилди.
Л.С.Дворкин (26) кўп йиллик кузатишлари асосида ёш оғир атлетикачиларнинг босқичма-босқич тайёргарлигини режалаштиришда ҳам паспорт, ҳам биологик ёшни ҳисобга олувчи ёш даврланишининг энг аниқ вариантини таклиф этди. Жумладан, 13 ёшгача бўлган шуғулланувчилар болалар ва ёш ўсмирлар ёшига тааллуқли, бу I босқич – дастлабки тайёргарлик босқичи. 14-15 ёшдагилар гуруҳи катта ўсмирлар ёшига тааллуқли ва П босқичга тегишли - бошланғич спорт ихтисослашуви босқичи.
В.Г.Алабин ва ҳаммуаллифларининг (9) фикрича, дастлабки тайёргарлик босқичида (7-10 ёш) машғулотнинг асосий мақсади умуман болаларни машғулотларга саралаб олиш ва жалб қилишдан иборат. Муаллифлар ушбу босқичда юкламаларни меъёрлаш масалаларига алоҳида эътибор қаратадилар. Оғирликлар билан ишлашда 7-10 ёшдаги болалар ўз вазнларининг 20% га яқин вазн билан машқлар бажара оладилар.
Тезкор–куч хусусиятига эга машқларни оралиқларда фаол дам олиш билан алмашлаб кичик меъёрларда (5-8 минутдан) бериш  тавсия этилади.
Демак, илмий-услубий адабиётлар таҳлили шуни кўрсатадики, машғулот юкламалари, уни қўллашнинг услубий томонлари ўсмирлар спорти назариясида ҳар томонлама чуқур ўрганилган.
Бироқ ёшга тааллуқли жиҳатлар анча тарқоқ ҳолда кўрсатиб ўтилган. Умуман, бошланғич куч тайёргарлигини ва жумладан, бошланғич оғир атлетика тайёргарлигини ташкил қилиш бўйича услубий тавсиялар ёки шуғулланувчилар ёшига қараб табақалаштирилмаган, ёки муҳим физиологик фарқларга эга бўлган узоқ ёш даврлари бўйича (минимум 2 йил) табақалаштирилган.
Бунда кўпгина тавсиялар 14-16 ёшдаги  ўсмирларга бағишланган, қачонки айни пайтда оғир атлетика билан фаол шуғулланиш учун болаларни 10 ёшдан жалб қилишга рухсат берилади. Бундан ташқари, биз оғир атлетикачиларнинг махсус жисмоний тайёргарлигига тааллуқли бўлган фақат тавсияларнигина  топа олдик, холос. Гарчи МЖТ ва УЖТ бирлиги тамойили ёш спортчилар тайёргарлигида асосий ҳисоблансада, янги шуғулланувчи оғир атлетикачилар тайёргарлиги масаласида УЖТ да юкламанинг ёшга хос хусусиятларига оид маълумотларни учратмадик.
Шу сабабли, бизнингча, 10-15 ёшдаги болалар ва ўсмирларнинг ҳар бир ёш даври хусусиятларини ҳисобга олган ҳолда бошланғич оғир атлетика тайёргарлиги муаммоси очиқлигича қолмоқда.

Боб бўйича хулосалар

Илмий–услубий адабиётлар таҳлилига якун ясаб, шуни хулоса қилиш мумкинки, болалар ва ўсмирларни жисмоний тарбиялаш тўғрисидаги замонавий илмий–педагогик тасаввурлар жисмоний сифатларни ривожлантириш, болалар ва ўсмирлар организмининг турли йўналишдаги жисмоний юкламаларга реакцияси билан боғлиқ кенг доирадаги масалаларни қамраб олади. Шу билан бирга, куч тайёргарлигининг ёшга хос ва услубий жиҳатлари кўриб чиқилганда, болалар ҳамда ўсмирларнинг бошланғич куч ва оғир атлетика тайёргарлигини ташкил қилишда ёшни ҳисобга олиш бўйича берилган тавсияларнинг ноаниқлиги ҳамда саёзлиги кўзга ташланади. Бу шундан кўринадики, таклиф этилаётган машғулот таъсирлари ёшга қараб табақалаштирилмаган ёки бир нечта ёш гуруҳлари бир гуруҳга бирлаштирилган. Бунда кўп сонли тавсиялар 14–16 ёшдаги ўсмирларга тегишли, ваҳоланки, оғир атлетика машғулотларига фаол жалб қилиш учун 10 ёшдан бошлаб рухсат берилган. Турли ёшдаги, айниқса, 10–12 ёшдаги янги шуғулланувчи оғир атлетикачиларнинг умумий жисмоний тайёргарлигига етарлича аҳамият қаратилмаган. Шу сабабли 10–11,12,13,14,15 ёш каби ёш даврлари уларнинг ҳар бири хусусиятларини хисобга олган бошланғич оғир атлетика тайёргарлиги нуқтаи назаридан, бизнингча, кам ўрганилган ҳисобланади.
Болалар ва ўсмирлар куч тайёргарлигининг тиббий–биологик асосларига оид масаланинг таҳлили шуни кўрсатадики, ёш оғир атлетикачилар тайёргарлиги усулиятида унификациялашган ёндашув фақатгина янги шуғулланувчиларнинг маълум бир қисмигагина ижобий таъсир кўрсатиши мумкин. Кўпчилик ёш оғир атлетикачилар самарасиз машғулот таъсирига дуч келадилар, яъни организмларининг мослашиш имкониятларига нисбатан ҳаддан ортиқ ёки етарли бўлмаган талабларни бажаришга мажбур бўладилар. Агар иккинчи ҳолда паст самарадорлик ҳеч қандай салбий оқибатларга олиб келмаса ва уни осон тузатиш имкони бўлса, биринчи ҳолда спортчининг соғлиғига катта путур етиши ва ёшга хос табиий ривожланиш жараёни бузилиши мумкин. Шу сабабли таъкидланадики, оғирликлар билан олиб бориладиган машғулотларнинг хавфсизлиги ва ижобий самараси фақат ёш спортчилар жисмоний ҳамда функционал ривожланишининг ёшга хос хусусиятлари қатъий ҳисобга олингандагина таъминланиши мумкин. Бизнингча, бунга машғулот юкламаларини нафақат тайёргарлик босқичлари бўйича, балки шуғулланувчиларнинг ёшига қараб ҳам алоҳида режалаштириш орқали эришиш мумкин.
Шундай қилиб, 10–15 ёшдаги янги шуғулланувчиларга унификациялашган ёндашув асосланган амалдаги ёш оғир атлетикачиларнинг бошланғич тайёргарлиги усулияти ва спортчиларнинг объектив ёш хусусиятлари (улар машғулот юкламаларини ёшга қараб табақалаштиришни тақозо этади) ўртасида қарама–қаршилик аниқланди. Юқоридаги фикрлардан келиб чиқиб, 10-11,12,13,14,15 ёш каби анча тор бўлган ёш гуруҳларининг физиологик хусусиятларини ҳисобга олиш асосида бошланғич оғир атлетика тайёргарлиги усулиятини ёшга хос табақалаштириш муаммоси юзага чиқади.
Ушбу муаммонинг ҳал этилиши оғир атлетика машғулотлари билан болалар ва ўсмирларнинг фаол шуғулланишлари учун имкон яратади, уларни шиддатли машғулотларнинг ҳар қандай салбий оқибатларидан асрайди. Мазкур муаммо ишимизнинг ўзагини ташкил этади.

П БОБ.  ТАДҚИҚОТНИНГ ВАЗИФАЛАРИ, УСЛУБЛАРИ  ВА 
ТАШКИЛ ҚИЛИНИШИ.

2.1. Тадқиқот вазифалари.
1. Оғир атлетикачиларнинг бошланғич тайёргарлик босқичида машғулот нагрузкаларининг тузилиши ва мазмуни ўрганиб чиқиш. 
2. Оғир атлетика машғулот нагрузкаларининг тузилиши ва мазмуни турли томонларини машғулот юкламаларининг таъсир йўналишларининг ўрганиш.
3. Машғулот нагрузкаларининг тузилишини ишлаб чиқиш ва самарадорлигини тажрибада асослаш.   

2.1. Тадқиқот услублари.
Олдинга қўйилган вазифаларни ҳал этиш мақсадида қуйидаги услублардан фойдаланилди:
1.	Илмий–услубий адабиётлар таҳлили.
2.	Педагогик кузатувлар.
3.	Педагогик тажриба.
4.	Тест синволар.
5.	Математик статистика услуби.

2.2.1. Илмий–услубий адабиётлар тахлили
Масаланинг холатини тадқиқ қилиш учун биз томонимиздан Ватанимиз ва хорижий адабиётлар ырганилди. Бунда умумий ва махсус жисмоний тайёргарлик воситаларининг оқилона нисбатлари ҳамда тақсимланиши ўрганилди. Ушбу масала юзасидан биз 92 ватанимиз ва хорижий адабиёт манбаларини тахлили қилиб чиқдик.

2.2.3. Педагогик кузатувлар
Педагогик кузатув шундай услубики, унинг асосида педагогик амалиётининг маълум бир томонлари ва ходисаларини тадқиқотчи томонидан мақсадли идрок этиш ётади. Биз тадқиқотлар давомида тренировка жараёнини педагогик кузатув остига олиб, бунда бир академик йил давомида тайёргарлик боскичларидаги УЖТ ва МЖТ воситаларининг нисбатлари ўрганилди. Кузатувлар болалар ўсмирлар спорт мактабиданинг оғир атлетика бўлимида олиб борилди.

2.2.4. Педагогик тажриба
Педагогик тажриба хар қандай илмий–педагогик тадқиқотнинг асоси ҳисобланади. Унинг ёрдамида илмий фаразнинг ишончлилиги текширилади, педагогик тизимнинг алоҳида элементлари ўртасидаги боғлиқликлар ва нисбатлар аниқланади. 

Математик статистика услублари. Тадқиқот натижаларининг статистик таҳлили ўртача арифметик қиймат [Х], ўртача арифметик хато [+m], ўртача квадрат (стандарт) оғиши [+д], вариация коэффициенти, Стьюдент мезони бўйича ўртача қийматлар орасидаги фарқлар ишончлилигини [t] ҳисоблашдан иборат бўлди. 

	2.3.  Тадқиқотнинг ташкил қилиниши.
Тадқиқотлар табиий шароитларда 2011 йил май ойидан 2011 йил сентябрь ойигача бўлган даврда Хонобод тумани 2-сонли болалар ўсмирлар спорт мактабининг оғир атлетика бўйича ўқув–тренировка машғулотларида олиб борилди.
Тадқиқотларда 11-15 ёшли 56 дан зиёд киши қатнашди. Улар 2 гуруҳга ажратилди: 1-гуруҳ тажриба – 28 киши ва 2- гуруҳ назорат – 28 киши.
Тажриба гуруҳи 28 кишидан иборат эди. Унда машғулотлар биз томонимиздан ишлаб чиқилган ва тавсия этилган дастур бўйича ўтказилди. Ушбу дастурга тайргарлик боскичларида умумий ва махсус тайёргарликни оширишга ёрдам берадиган самарали услублар ҳамда воситалар киритилган. Услублар илмий-услубий адабиётлар таҳлили ҳамда етакчи мураббийлар ва уқитувчиларнинг амалий тажрибаси асосида ишлаб чиқилган.

III БОБ.  ЁШ ОҒИР АТЛЕТИКАЧИЛАРНИНГ БОШЛАНҒИЧ ТАЙЁРГАРЛИК БОСҚИЧИДА МАШҒУЛОТ ЖАРАЁНИНИНГ ТУЗИЛИШИ ВА МАЗМУНИ

3.1. Ёш оғир атлетикачиларнинг ҳаракат тайёргарлиги

Ҳаракат тайёргарлиги. 10–15 ёшдаги текширилаётган болаларнинг тезкор–куч тайёргарлиги дастлабки даражаси ишончли фарқларга эга эмас эди. Ўқув йили охирига келиб барча текширилаётган болаларда ҳамма тезкор–куч тайёргарлиги тестлари бўйича дастлабки натижаларнинг ўсиши (Р< 0,05) аниқланди.
Мутлоқ қийматлар ва нисбий ўсиш динамикасининг таҳлили тажриба гуруҳининг ҳам  якуний қийматларда, ҳам йил давомидаги қўшилган натижаларда устун бўлганлигини кўрсатади (Р< 0,05): улар декабрдан ушбу тестларида анча юқори натижаларга эга бўлдилар.
Назорат гуруҳлари ҳамма тестларнинг мутлоқ қийматларида шуғулланмаган тенгдошларидан ўзиб кетдилар, лекин 10–11 ёшдагилар ҳақида бундай дейиш мумкин  эмас. Уларда иккита назорат гуруҳлари баландликка сакраш ва узунликка сакрашда муҳим фарқларга эга бўлмадилар, шунингдек, 12 ва 13 ёшдагилар ҳам 10 с ичида таяниб ётиб қўлларни букиб–ёзишда тенг натижаларни кўрсатдилар. Тегишли натижаларнинг ўсишига келсак, ҳамма ҳолларда оғир атлетикачиларнинг назорат гуруҳлари шуғулланмаган тенгдошларидан ишончли тарзда (Р<0,05) ўзиб кетдилар. Фақат 10–11 ёшда жойидан туриб узунликка сакраш бундан мустасно. Бу ерда иккала назорат гуруҳлари статистик фарқларга эга бўлмади (Р> 0,05). 
Шундай қилиб, ўқув йили охирига келиб 11–15 ёшдаги тажриба гуруҳи тезкор–куч тайёргарлигида назорат гуруҳидан устунлик қилди. Бунда биринчи назорат гуруҳлари бешта ёшдаги шуғулланмаган тенгдошларидан ўсиш катталиклари бўйича икки баробар ўзиб кетдилар.
Бу, бизнингча, 11–15 ёшда оғир атлетика машғулотлари билан шуғулланиш тезкор–куч сифатларининг ривожланишига ижобий таъсир кўрсатади, шунингдек, мазкур ёшдагиларнинг ёшга хос хусусиятларини кўпроқ ҳисобга оладиган оғир атлетикачилар тайёрлашнинг тажриба усулияти анча самарали, деб таъкидлашимиз учун асос етарли.
 Куч тайёргарлиги. 11–15 ёшдаги ўқувчиларнинг текширилаётган гуруҳларида куч тайёргарлигининг дастлабки даражаси ишончли тарзда                (Р< 0,05) тенг эди.
Ўқув йили охирида ҳамма гуруҳларда куч тайёргарлиги блокининг барча тўртта тестлари бўйича якуний натижаларнинг ўсиши (Р< 0,05) аниқланди.
Штангани бош орқасига олиб ўтириб–туришларда 10–11 ёшдагилардан ташқари ҳамма ёш гуруҳларида ёш оғир атлетикачилар шуғулланмаган тенгдошларидан ўзиб (Р< 0,01) статистик тенг ўсишни кўрсатдилар. 10–11 ёшда тажриба гуруҳи (44%) биринчи (37%) ва иккинчи (10,9% ) назорат гуруҳларидан устун бўлди.
Шундай қилиб, тажриба гуруҳларида назорат гуруҳларига нисбатан умумий тайёргарлик юкламасининг катта улуши ва шунга боғлиқ ҳолда тажриба гуруҳларининг тезкор–куч сифатлари,  тезкорлик  ва чидамлиликнинг ривожланишидаги устунлигини ҳисобга олиб, куч тайёргарлиги блокида биринчи назорат гуруҳлари билан статистик тенг натижалар таклиф этилаётган куч тайёргарлиги усулиятининг юқори самарали эканлигидан ва 11-15 ёшдаги болалар ва ўсмирларнинг ёшга хос хусусиятларига яқинлаштирилганлигидан далолат беради.
Бироқ тажрибавий куч тайёргарлиги самарадорлигининг 13 ёшдан бошлаб кўзга ташланган бирмунча пасайиши 14, 15 ёшдаги ўсмирларда ҳам намоён бўлди. Бу, бизнингча, ўсмирларнинг кучга кираётган жинсий етилиш жараёнлари ва янада ортаётган куч юкламаларига бўлган реакцияга тўла мувофиқ бўлиши мумкин. Бунинг оқибатида тажриба тайёргарлиги самарадорлиги бирмунча пасайишни бошлади. Шу сабабли биз ундан амалда фойдаланиш давомида куч ва махсус тайёргарлик бўлимларида юкламаларни ошириш ҳисобига баъзи ўзгаришлар киритдик.
Ҳаракат уйғунлиги. Текширилаётган гуруҳларнинг дастлабки натижалари ўқув йили бошида тайёргарлик даражаси бир хил эканлигини кўрсатади.
Ўқув йили охирида 11–15 ёшдаги ҳамма гуруҳларда 3 х 10 м га мокисимон югуришда дастлабки натижаларнинг ўсиши (Р<0,05) аниқланди   (1.1, 2.1, 3.1, 4.1, 5.1–расмлар).
Шундай қилиб, тезкорлик кўрсаткичи – 3 х 10 м га мокисимон югуриш (с) натижасининг ўсиш суръатлари бўйича тажриба гуруҳлари назорат гуруҳларидан анча устун келдилар.  Назорат гуруҳи оғир атлетикачилари, шуғулланмаган тенгдошларига қараганда, юқори катталикда ўсишга эга бўлдилар. Тезкорлик ривожланиши суръатларининг бундай нисбати 10–11 ёшда оғир атлетика машғулотларининг ушбу сифат такомиллашишига ижобий таъсир қилишини кўрсатади. Бунда айнан тайёргарликнинг тажриба усулияти хусусиятлари энг юқори натижаларга эришишга имкон берди.
Бироқ яна шу нарса ҳам аниқки, 12–15 ёшдаги оғир атлетика гуруҳларида мутлақ қийматларнинг ўсиши ўқув йили охирига келиб сезиларли даражада камайди.
Бизнингча, ёш оғир атлетикачилар, жумладан, тажриба гуруҳлари машғулотида анча шиддатли махсус ва умумий тайёргарлик тезкор–куч таъсирлари тезкорликда анча юқори натижа билан бир қаторда биринчи ярим йилликданоқ ўзига мустаҳкам мослашишни келтириб чиқаради. Шу сабабли  кейинги ўқув йилида ёш оғир атлетикачиларнинг тезкор–куч сифатларини ривожлантириш усулияти қайта кўриб чиқилиши лозим.
Чидамлилик. Чидамлилик тестларида тайёргарликнинг дастлабки даражаси 12 ва 15 ёшда ҳамма гуруҳларда тенг бўлди: тажриба ва иккинчи назорат гуруҳларининг тенглиги ва уларнинг  13 ва 14 ёшда биринчи назорат гуруҳларидан устунлигини, шунингдек, оғир атлетика гуруҳларининг тенглиги ва уларнинг 10–11 ёшда шуғулланмаган тенгдошларидан ўзиб кетганлигини кўрсатди.
Ўқув йили охирида ҳамма гуруҳларда дастлабки натижаларнинг ўсиши (Р<0,05) аниқланди. Фақат 12, 13, 14 ва 15 ёшдаги иккинчи назорат гуруҳида ГСТИ ва оғирликларсиз ўтириб–туришлар; 10–11 ёшда биринчи назорат гуруҳида оғирликларсиз ўтириб–туришлар ва 13 ёшда биринчи назорат гуруҳида ГСТИ  бундан мустасно (1,2 –жадвал).
Чидамлиликнинг якуний интеграл ўсиши бўйича (1.1, 2.1, 3.1, 4.1, 5.1–расмлар) 10–15 ёшдаги тажриба гуруҳлари биринчи назорат гуруҳларидан, шунингдек, шуғулланмаган тенгдошларидан ўзиб кетдилар (4.3–жадвал).
Шундай қилиб, чидамлиликни ривожлантиришда 10–15 ёшдаги тажриба гуруҳлари оғир атлетикачилари иккала назорат гуруҳларидан ишончли тарзда устун келдилар (Р<0,01). Биринчи назорат гуруҳлари эса шуғулланмаган тенгдошларидаги чидамлиликнинг ўсиши кўрсаткичларидан ишончли тарзда (Р<0,01) устун келдилар. 10–11 ёшдаги назорат гуруҳлари бундан мустасно, чунки уларда ўзаро фарқлар аниқланмади.

1 жадвал
Жисмоний ривожланиш ва тайёргарлик кўрсаткичларининг ўртача якуний  ўсиши (%да)

Тайёргарлик блоки	10-11 ёш	12  ёш	13  ёш	
	I назорат.	II назорат.	тажриба.	I назорат.	 II назорат.	тажриба.	I назорат.	II назорат.	тажриба.	
	Ўсиш, %	t	Ўсиш, %	t	Ўсиш, %	t	Ўсиш, %	t	Ўсиш, %	t	Ўсиш, %	t	Ўсиш, %	t	Ўсиш, %	t	Ўсиш, %	t	
I	4,3±
0,4	13,8	4,3±
0,41	10,48	5,1±
0,47	14,13	4,9±
0,37	14,58	3 ,75±
0,3	7,32	5,2±
0,36	13,99	6,6±
0,2	15,44	5,7±
0,21	11,06	6,3±
0,2	14,81	
II	12,3±
10,6	8,43	5,5 ± 
0,2	7,87	30,2±
1,3	22,6	22,0±
2,1	11,68	10,3±
1,02	7,69	33,3 ±
2,6	21,05	29,0±
2,6	13,64	9,5±
0,9	7,22	44,6±
3,6	27,84	
III	31,4± 1,7
 	16,1	10,5±
0,8	5,77	33,0±
2,4	14,52	31,0±
1,9 	15,27	9,3±
0,97	7,93	33,0±
2,4	14,29	40,5±
1,9
 	14,48	11,4±
0,7	8,34	36,6±
2,0
 	20,67	
IV	5,6±
0,04 
  	4,93	2,9±
0,02	5,96	11,0±
0,05	14,83	6,0±
0,08
 	15,36	2,6±
0,06	3,47	8,3±
0,08	9,21	7,4±
0,09	15,13	2,3±
0,02	6,03	9,3±
0,1	15,31	
V	24±
1,3 	5,86	26±
1,1	6,65	70±
2,3	15,24	24±
2,1	6,28	15,1±
1,8	6,31	57,5±
0,3	16,31	28±
2,9	4,26	13±
1,01	5,6	75±
1,3	18,27	
VI	34±
2,2	9,52			39±
1,9	9,76	41,7±
2,8	12,81	 		42,3±
4,9	11,39	42,3±
2,8	15,56	 		39±
2,1	13,96	
Е-
II- V	73,3±
3		44,9±3,1		144,2±5,7		83±
3,6		37,3±
2,2		132,1
±4,8		104,9
±4,0		36,2±
2,1		165,3
±5,8		

2 жадвал  

	14  ёш	15   ёш	
	I назорат.	II назорат.	Тажриба.	I назорат	II назорат.	тажриба.	
	Ўсиш, %	t	Ўсиш, %	t	Ўсиш, %	t	Ўсиш, %	t	Ўсиш, %	t	Ўсиш, %	t	
I	5,0+
0,2	15,5	5,4±
0,24	7,75	6,7±
0,27	15,46	5,9±
0,26	15,85	4,5±
0,26	 13,55	5,6±
0,2	10,63	
II	22±
1,96	11,69	10,1±
1,02	8,7	34,6±
2,9	20,0	20,1±
1,36	18,14	10,1±
0,97	9,17	31,5±
2,5	29,7	
III	26±
1,9	16,46	7,3±
0,09	8,21	23,6±
2,1	15,83	26±
1,58	14,27	7,0±
0,02	7,74	25,3±
2,02
 	18,14	
IV	4,2±
 0,09	17,3	1,8±
0,01	4,6	9,1 ±
0,09	10,13	5,2±
0,81	14,0	3,1±
0,03 	5,1	8,24±
0,61	13,8	
V	17±
1,03 	7,09	 8,7±
0,85	7,17	61±
2,9	18,21	24,8±
1,93	5,97	7,2±
0,02	4,39	45,5±
2,9	16,82	
VI	33,4±
1,81	12,88	 		33±
1,9	12,36	34,4±
2,0	14,2	 		34,4±
2,1	11,17	
Е-
II- V	69,2±
3,9		27,9±
2,1		128,3
±4,9		76,1±
3,85		27,4±
2,5		110,5±
4,9		

Ўтказилган тадқиқотларга кўра, 12–15 ёшдаги биринчи назорат гуруҳи ёш атлетлари машғулотларининг самарадорлиги жисмоний тарбия бўйича мактаб дастурида умумий ва куч чидамлилигини ривожлантириш юзасидан кўзда тутилган тайёргарликдан анча юқори. Лекин 10–11 ёшдагилар ҳақида бундай дейиш мумкин эмас, бу ёш давридаги назорат гуруҳлари тайёргарлиги тенг бўлди.
Тажриба гуруҳларининг назорат гуруҳлари устидан аниқ устунлик қилиши, бизнингча, 10–15 ёшдаги оғир атлетикачиларнинг машғулот жараёнларига умумий ва куч чидамлилигига йўналтирилган қўшимча юкламаларнинг тўғри киритилганлигини тасдиқлайди.
Махсус тайёргарлик. Махсус тайёргарликнинг дастлабки даражаси оғир атлетика гуруҳларининг тенглигини (Р>0,05) кўрсатди.
Ўқув йили охирида иккала гуруҳларда классик даст кўтариш ва классик силтаб кўтаришда дастлабки натижаларнинг ўсиши (Р<0,05) кузатилди.
Иккала классик машқларда 12, 13, 14 ва 15 ёшда биринчи назорат ҳамда тажриба гуруҳларининг ўсиш кўрсаткичлари статистик фарқланмади (Р>0,05). Бироқ 10–11 ёшда тажриба гуруҳи силтаб кўтариш ва даст  кўтаришда назорат гуруҳидан (Р>0,05) ўзиб кетди (4.1–жадвал, 15,16–тестлар).
Классик машқлардаги нисбий қийматлар динамикаси таҳлили шуни кўрсатадики, ҳамма ёшдаги иккала гуруҳларда ишончли ўсиш кузатилди. Лекин назорат ва тажриба гуруҳлари махсус тайёргарлигининг якуний нисбий натижалари фарқларга эга бўлмади (Р>0,05).
12–15 ёшдаги янги шуғулланувчи оғир атлетикачилар махсус тайёргарлигининг якуний интеграл ўсиши бўйича (2.1, 3.1, 4.1, 5.1–расмлар) назорат ҳамда тажриба гуруҳлари ўртасида статистик аҳамиятли фарқлар кузатилмади  (Р<0,05), 10–11 ёшда (1.1–расм) тажриба гуруҳи (Р<0,05) биринчи назорат гуруҳидан ўзиб кетди (4.3–жадвал).
Юқоридагилардан келиб чиқиб, 10–11 ёшда тажриба гуруҳида махсус тайёргарликнинг катта ўсиши ва 12–15 ёш оғир атлетика гуруҳларидаги тенг якуний ўсишлар тайёргарликнинг тажриба усулиятини самарали ҳамда 10–15 ёшдаги биринчи ўқув йили оғир атлетикачиларининг ёшга хос хусусиятларига мос, деб ҳисоблашга асос бўла олади.
Комплекс тайёргарлик. Комплекс тайёргарликнинг (махсус тайёргарликсиз) нисбий дастлабки даражаси (у ҳар бир тайёргарлик блокининг  фоизлардаги интеграл натижалари йиғиндисининг  ушбу ёш гуруҳидаги энг яхши натижага нисбати кўринишида аниқланади) 12, 14 ва 15 ёшда педагогик гуруҳларнинг статистик тенг эканлигини, 10–11 ёшда оғир атлетика гуруҳларининг шуғулланмаган тенгдошларидан ва шуғулланмаган тенгдошларнинг 13 ёшдаги оғир атлетикачилардан устунлигини кўрсатди.

3.2. Тадқиқот натижалари мухокамаси 

Текширилаётган ёш гуруҳларида ўқув йили давомидаги тайёргарликнинг комплекс ўсиш тузилмаси катта қизиқиш уйғотади. 10–15 ёшда тажриба гуруҳлари иккала назорат гуруҳларини тезкор–куч тайёргарлиги, тезкорлик ва чидамлиликда, куч тайёргарлигида эса фақат шуғулланмаган тенгдошларидан ишончли ўзиб кетдилар. 12–15 ёшдаги оғир атлетикачиларнинг назорат гуруҳлари шу ёшдаги тажриба гуруҳларига куч тайёргарлигида тенг бўлдилар: тезкор–куч тайёргарлиги, тезкорлик ва чидамлиликда иккинчи ўринни эгалладилар; 10–11 ёшда назорат гуруҳи оғир атлетикачилари чидамлиликнинг ривожланишида шуғулланмаган тенгдошлари билан статистик (Р<0,05) тенг бўлди. Мувофиқ равишда 12–15 ёшдаги шуғулланамаган ўқувчилар гуруҳлари, 10–11 ёшдан ташқари, тайёргарликнинг ҳамма томонлари ўсишида охирги ўринда қолдилар. 10–11 ёшдагилар чидамлилик кўрсаткичларининг ўсишида биринчи назорат гуруҳи билан иккинчи ўринни тенг бўлишиб олдилар.
Тадқиқот натижаларидан кўриниб турибдики, анъанавий машғулот усулиятидан фойдаланган биринчи назорат гуруҳлари фақат куч тайёргарлиги ўсишида тажриба гуруҳлари билан тенглаша олдилар. Бунда улар 10–11 ёшдаги шуғулланмаган тенгдошларига чидамлиликнинг ривожланишида ўзларига етиб олишга имкон берган бўлсалар, 12–15 ёшда улардан ҳамма тайёргарлик блокларида ўзиб кетдилар.
Комплекс ўсиш катталиклари ва унинг тузилишини кўриб чиқиб, шундай хулоса қилиш мумкинки, 10–11 ёшдаги тажриба гуруҳлари ёш атлетларининг жисмоний тайёргарлиги ўсиши энг юқори ва ҳар томонламадир. Тайёргарликнинг тажриба усулияти асосини ташкил этувчи 10–15 ёшдаги болалар ва ўсмирларнинг ёшга хос хусусиятларини ҳисобга олиш, бизнингча, унинг амалий самарадорлигини белгилаб беради.

1–расм. 10–11 ёшдаги текширилувчилар жисмоний ривожланиши ва жисмоний тайёргарлиги кўрсаткичларининг ўртача ўсиши.

2–расм. 12 ёшдаги текширилувчилар жисмоний ривожланиши ва жисмоний тайёргарлиги кўрсаткичининг ўртача ўсиши.

3–расм. 13 ёшдаги текширилувчилар жисмоний ривожланиши ва жисмоний тайёргарлиги кўрсаткичининг ўртача ўсиши.

4–расм. 14 ёшдаги текширилувчилар жисмоний ривожланиши ва жисмоний тайёргарлиги кўрсаткичининг ўртача ўсиши.

5–расм. 15 ёшдаги текширилувчилар жисмоний ривожланиши ва жисмоний тайёргарлиги кўрсаткичининг ўртача ўсиши.

6–расм. 10–15 ёшдаги текширилувчилар жисмоний ривожланиши кўрсаткичларининг ўртача умумий йиғиндисининг фоизларда ўсиши.

Шундай қилиб, умумий йиғиндининг ўсиш катталиклари ва унинг тузилишини кўриб чиқиб, шундай хулоса қилиш мумкинки, тажриба гуруҳи ёш атлетлари жисмоний тайёргарлигининг ўсиши жуда аниқ ҳамда ҳар томонламадир. Шу сабабли 15 ёшдаги оғир атлетикачилар тайёргарлигининг тажриба усулиятига, бизнингча, анча самарали, текширилаётган ўқувчилар таркибининг ёшга хос хусусиятларини тўлиқ ҳисобга оладиган усулият сифатида қараш мумкин.

Боб бўйича хулосалар

Текширилаётган жисмоний  ривожланиш (бўй ва гавда массаси) кўрсаткичлари таҳлили ҳар бир ёшдаги педагогик гуруҳлар ўртасидаги якуний мутлақ натижаларнинг ишончли (Р<0,05) тарзда тенг эканлиги тўғрисида далолат беради. 10-11 ёш гуруҳларида ҳамма гуруҳларнинг ўсиш суръатлари тенглиги қайд қилинди. Бошқа ёшларда текширилаётган гуруҳлар ўртасида маълум бир фарқлар ажратилади. 12,13 ва 15 ёш гуруҳларида оғир атлетика гуруҳларининг жисмоний ривожланиш суръатларида тенглиги ва шуғулланмаган тенгдошларидан устунлиги, 14 ёшда эса тажриба гуруҳининг ўзаро тенг бўлган назорат гуруҳларидан устунлиги аниқланди. Оғирликлар билан ўтказиладиган машғулотларнинг кўпроқ гавда массасини оширишга таъсир қилиши намоён бўлди.
Бошқача айтганда, 10-11 ёш диапазонида оғир атлетика машғулотлари жисмоний ривожланиш жараёнларининг табиий кечишига салбий таъсир кўрсатмайди.
Ҳамма тайёргарлик турларининг умумий ўсиш суръатлари бўйича (махсус тайёргарликдан ташқари) бешта ёшдаги тажриба гуруҳлари қолган текширилаётган гуруҳлардан олдинга чиқиб олдилар. Биринчи назорат гуруҳлари, ўз навбатида, шуғулланмаган тенгдошларидан ишончли тарзда ўзиб кетдилар. Бунда ҳамма ёшларда тажриба гуруҳлари атлетлари жисмоний тайёргарлигининг ўсиши энг йирик ва ҳар томонлама бўлди: улар тезкор-куч сифатлари, тезкорлик ва чидамлиликнинг ўсиш суръатларида устун, лекин кучнинг ўсиш суръатларида биринчи назорат гуруҳлари билан тенг бўлдилар.
Назорат гуруҳлари оғир атлетикачилари иккинчи ўринларни эгалладилар, шуғулланмаган ўқувчилар эса учинчи бўлдилар. 10-11 ёшдаги чидамлилик кўрсаткичларининг ўсиш суръатлари бундан мустасно, чунки бу ерда назорат гуруҳлари тенг бўлдилар.
Махсус тайёргарликда натижаларнинг ўсиш суръатлари, 10-11 ёшдан ташқари, тажриба ва биринчи назорат гуруҳларида тенг бўлди. 10-11 ёшда тажриба гуруҳи етакчилик қилди. Юқоридагилардан кўриниб турибдики, ҳар бир текширилаётган ёш гуруҳидаги тайёргарликнинг тажриба усулияти катта самара ва натижа беради ва бу, бизнингча, ушбу усулиятнинг ёшга мос ҳолда ишлаб чиқилганлигини тасдиқлайди.
10-11, 12, 13, 14 ва 15 ёшдаги ўқувчиларнинг текширилаётган тайёргарлик томонлари қиёсий таҳлили натижаларига кўра шундай хулоса қилиш мумкинки, айнан 13 ёш ҳар хил жисмоний юкламаларга энг бардошли ҳисобланади. 10-15 ёшдаги оғир атлетикачиларнинг текширилаётган жисмоний сифатлари ривожланишидаги умумий йўналиш ўсиш суръатларининг 10 дан 13 ёшгача жадал ўсишини ва кейинчалик унинг қисқариши ҳамда барқарорлашишини кўрсатади. Жисмоний сифатлар ривожланишида ёшга хос динамика болалар ва ўсмирлар ҳаракат фаоллиги даражаси ҳамда хусусияти билан чамбарчас боғлиқ. Ёш оғир атлетикачилар 10 ёшдан 13 ёшгача ҳаракат имкониятларининг ортиб борувчи ўсиш суръатларини кўрсатдилар, шуғулланмаган тенгдошларида эса 12 ёшдан 15 ёшгача ҳар йили жисмоний сифатларнинг ўсишида камайиш кузатилди.
Бундан ташқари, тадқиқот натижаларини умумлаштириб, айтиш мумкинки, турли ёш гуруҳларида оғир атлетика воситалари ёрдамида меъёрланган оғирликлар билан ўтказиладиган машғулотлар жисмоний сифатларнинг ривожланишига ижобий таъсир қилади. Бу биринчи назорат ва, айниқса, тажриба гуруҳлари натижалари билан тасдиқланади.

Х У Л О С А Л А Р

1. Ўғил болаларнинг 10-15 ёшда оғир атлетика спорти билан шуғулланиши тезкорлик ва чидамлилик каби жисмоний сифатларнинг табиий ёшга хос ривожланиши билан бир вақтда куч ҳамда тезкор-куч сифатлари намоён қилинганда, ҳаракат аппарати такомиллашиш жараёни тезлашишига олиб келиши аниқланди.
2. Ҳозирги замон бошланғич спорт тайёргарлиги босқичида 10-15 ёшдаги оғир атлетикачиларнинг жисмоний сифатларини тарбиялаш ҳамда машғулотларнинг хусусиятларини такомиллаштиришнинг энг муҳим илмий назарий асослари белгиланди:	
- ёш спортчилар учун оғирликлар билан ўтказиладиган машғулотларда 13 ёш шахсий куч сифатларини тарбиялаш борасида сенситив давр ҳисобланади. Бир вақтнинг ўзида бу ёш даври умумий ва куч чидамлилиги, тезкорлик ҳамда чаққонликни ривожлантиришда организмнинг энг қулай жисмоний ва функционал имкониятлари билан ажралиб туради;
- 14-15 ёшдаги оғир атлетикачиларда машғулот таъсирлари катталигидан қатъий назар, олдинги ёш даврларига нисбатан куч ва тезкор-куч имкониятлари ўсиш суръатларининг пасайиши кузатилади. Бундай вазият, гарчи кам даражада бўлса ҳам, тезкорлик, куч ва умумий чидамлиликнинг ривожланишида ҳам кузатилади;
3. 10-12 ёшда куч тайёргарлигининг энг юқори самарадорлигига оралиқли машқ типи бўйича айланма машғулот услубидан фойдаланилганда эришилади. Ушбу услуб машғулотнинг юқори эмоционал кўтаринки руҳи замирида организмнинг ўта толиқишини келтириб чиқармаган ҳолда асосий мушак гуруҳларини қамраб олишга имкон беради;
4. Ёш оғир атлетикачилар машғулотларида у ёки бу машқларни, уларни бажариш услубларини ва юклама ҳажми ҳамда шиддатини режалаштириш шуғулланувчиларнинг ёшга хос хусусиятларини хисобга олган ҳолда амалга оширилиши лозим. 10-12 ёшда атлетик, югуриш, сакраш ва ўйин хусусиятидаги  машқларнинг қўлланилиш миқдори (ҳафтада тўртта машғулот ўтказилганда) камида икки марта режалаштирилади. 13-15 ёшда ҳафтадаги машғулотларнинг аввалги ҳажмини сақлаб қолган ҳолда атлетик тайёргарлик бўлими ҳар бир машғулотга киритилади. Сакраш, югуриш ва ўйин машқлари ҳажми олдинги ёш гуруҳидаги каби ўзгармай қолади.
5. Машқларни стандарт-такрорий оралиқли ва вариантли  оралиқли бажариш услубларидан фойдаланган ҳолда куч тайёргарлигига аста-секин ўтиш шароитларида 13 ёшдан машғулот жараёни самарадорлиги ошади. Бу уринишлар ўртасидаги дам олиш оралиқларини аста-секин қисқартириш билан бир вақтда ёш оғир атлетикачилар организми асаб-мушак аппаратининг мослашиш имкониятларидан фойдаланиш ҳисобига ҳар бир ишлов берилаётган мушак гуруҳларининг сифат тавсифларини оширишга имкон яратади.

АМАЛИЙ  ТАВСИЯЛАР

	Илмий-услубий адабиётлар таҳлили ва педагогик тажрибага якун ясаш 10-15 ёшдаги оғир атлетикачилар машғулотларининг ташкилий ва услубий шаклларини такомиллаштириш мақсадида бир қатор тавсияларни амалиётда қўллаш учун тавсия этишга имкон берди:
1.	Оғир атлетикачиларнинг 10-11 ёш гуруҳлари учун секциядаги машғулотларнинг биринчи 4 ойи давомида ҳафтада  уч марта 2 соатдан машғулотлар ўтказиш мақсадга мувофиқ. Мунтазам машғулотларнинг бешинчи ойидан бошлаб бошланғич тайёргарлик гуруҳларининг ўқув дастурида кўзда тутилганидек, тўртинчи машғулотни киритиш зарур, лекин у бутунлай УЖТ га қаратилиши лозим. Биз буни, биринчи навбатда, машғулотларнинг биринчи ойларида 10-11 ёшдаги болалар билан ишлашда ўта эҳтиёткорлик талаб этилиши билан тушунтирамиз. Фақат тўрт ойлик оғирликлар билан ўтказиладиган машғулотларга мослашиш давридан сўнг ҳафтада тўртинчи машғулотни киритиш мумкин.
2.	12 ёшдан бошлаб биз ҳафтадаги тўртинчи машғулотни сентябр ойидан машғулот жараёнига киритишни таклиф қиламиз. Лекин бунда                       12 ёшдаги атлетларда у бутунлай УЖТ дан ташкил топади, 13 ёшдагиларда 1 та оғир атлетика машқлари, 14 ёшдагиларда 1-2, 15 ёшдагиларда эса 2-3 та оғир атлетика машғулотларини ўз ичига олади.
3.	10-11 ёшдаги атлетларнинг мунтазам оғир атлетика машғулотларига мослашиши қуйидаги машғулот юкламалари параметрлари бажарилганда кузатилади: секцияда ўқув соатларининг йиллик ҳажми - 288; машғулот юкламасининг йиллик ҳажми (ШКС) 6000гача, кичик ва катта бўлмаган оғирликлар (максимумдан 51-70%) кўпроқ қўлланилади, ойлик циклларда ШКСнинг ўзгариб туриш диапазони 550дан 850 гача; бир уринишда ШКС-3-4; машқда 5-6 уриниш; машғулотда 3-4 машқ; МЖТ ва УЖТ воситалари нисбати (%ларда) - 40; 60%.
4.	Субмаксимал ва максимал оғирликлардан (90-100%) 10-15 ёшдаги атлетларнинг машғулотлари жараёнида фақат декабрдан бошлаб биринчи назорат мусобақаларидан кейин фойдаланиш мақсадга мувофиқ. 4 ойлик машғулотлар даврида янги шуғулланувчиларнинг оғирликлар билан ўтказиладиган машғулотларга бошланғич мослашуви юзага келади ва 90-100% ли оғирликлар анча хавфсиз бўлади.
5.	Ишда 10-15 ёшдаги оғир атлетикачиларнинг умумий жисмоний тайёргарлиги бўйича таклиф этилаётган дастур ҳамма ёш гуруҳлари учун ягона тузилишга эга ва асосий жисмоний сифатларни ишончли ривожлантириш имконини беради. Фойдаланиш учун унинг қуйидаги бўлимлари ва воситаларини тавсия қиламиз:
-	югуриш тайёргарлиги – 30,3 х  10,60,100,1000,3000;
-	сакраш тайёргарлиги – узунликка ва баландликка бир марта ва серияли сакрашлар, гимнастика “эшаги”га сакраб чиқиш;
-	атлетик тайёргарлик – турникда тортилиш, ётиб таяниб қўлларни букиб-ёзиш, брусларда таяниб қўлларни букиб-ёзиш, тренажёрларда ва эркин оғирликлар билан ишлаш;
-	ўйин тайёргарлиги – спорт (футбол, баскетбол) ва ҳаракатли ўйинлар, эстафеталар.
УЖТ да юклама шуғулланувчиларнинг ёши ва имкон қадар индивидуал хусусиятларига мос равишда меъёрланади.
8. Машғулотнинг ҳафталик циклида УЖТ бўлимларини ривожлантириш жараёнида болалар ва ўсмирларнинг жисмоний сифатлари ривожланишидаги маълум хусусиятларига таяниш лозим. 10-12 ёшда умумий жисмоний тайёргарлик вазифаларини оптимал ҳал этиш нуқтаи назаридан умумий куч, югуриш, сакраш ва ўйин  бўлимларидан фойдаланиш сони ҳафтада икки мартага тенг бўлиши керак.
13 ёшда эса – куч сифатлари асосини ташкил этувчи физиологик механизмларнинг ёрқин ривожланиш даврида УЖТ бўлимларини режалаштиришда ўзгартиришлар киритиш зарур.
Умумий куч тайёргарлиги бўлими ҳар бир машғулотда бўлиши керак, бу вақтда сакраш, югуриш юкламаларидан аввалгидек ҳафтада икки марта фойдаланиш мумкин.
9. Катта ёшдаги ўсмирларнинг психик етилиши ўсиб бориши туфайли ва бу ёшда УЖТ нинг мос шаклларини танлаш зурурлиги сабабли, 14 ёшдан бошлаб ҳаракатли ўйинлар ва эстафеталарга ажратилган вақтни спорт ўйинлари – футбол  ва баскетболга бағишлаш мақсадга мувофиқ.

АДАБИЁТЛАР РЎЙХАТИ

1.	Каримов И.А. Ўзбекистон Республикаси Олий Мажлисининг XIV сессияси материалларини таълим муассасаларининг ўқув дастурларига киритиш тўғрисида.-Т.;1999.
2.	Каримов И.А. Миллий истиқлол ғояси: асосий тушунча ва тамойиллар. – Т: Ўзбекистон, 2000.-80б.
3.	Ўзбекистон Республикаси “Таълим тўғрисида”ги қонуни. 1997.    
4.	Указ Президента Республики Узбекистан. № UP-3154 от 24.10.2002. “О создании Фонда развития детского спорта Узбекистана”. 
5.	Закон Республики Узбекистан “О физической культуре и спорте” Ташкент.2000, 25 с.
6.	Закон Республики Узбекистан “О Национальной программе по подготовке кадров”.- Ташкент.1997, 25 с.
7.	Азаров И.В. Темпы прироста скоростно-силовых качеств у детей младшего и среднего школьного возраста в связи с критическими периодами развития двигательной функции: Автореф. дис... канд. пед. наук.- Омск, 1983.-26 с.
8.	Аванесов В.С. Опыт применения рационального подбора упражнений в тренировке тяжелоатлетов. Теория и практика физической культуры, 1971, №7, с. 7-9. 
9.	Алабин В.Г., Алабин А.В., Бизин В.П. Многолетняя тренировка юных спортсменов: Учебное пособие.- Харьков: Основа, 1993,- 243 с.
10.	Антропова М.В., Сальникова Г.П. Влияние занятий физической культурой и спортом на здоровье учащихся // Советская педагогика.- 1967.- № З.-С. 15-17.
11.	Айрапетьянц Л.Р. Нормирование нагрузок в двухгодичном  макроцикле  подготовки спортсменов в игровых видах спорта: Методические рекомендации. Ташкент, 1990 - 51 с.
12.	Айрапетьянц Л.Р. Педагогические основы планирования и контроля соревновательной и тренировочной деятельности в спортивных играх: Автореф.дис....док-ра пед.наук М., 1991
13.	Бутинчинов Ж.Т. и др. Соотношение общеподготовительных и специальных нагрузок тяжелоатлетов//Управление физической подготовкой спортсменов: Сб. научн. статей.- Алма-Ата, 1985.- С. 96-99.
14.	Верхошанский Ю.В. Актуальные проблемы современной теории и методики спортивной тренировки // Теория и практика физической культуры. - 1993.-№ 8.- С. 21-28.
15.	Вильчинскас П.Б. Планирование скоростно-силовых нагрузок тяжелоатлетов учебно-тренировочных групп ДЮСШ: Автореф. дис... канд. пед. наук.- Минск, 1989,- 22 с.
16.	Воробьев А.Н., Чернов К.Л. Принципы управления подготовкой спортсменов: Учеб. пособие.- Малаховка, 1987.- 67 с. 
17.	Грасиа Диас Альваро Хосе. Характерные особенности проявления и пути развития скоростно-силовой подготовленности мальчиков 11-13 лет: Автореф. дис... канд. пед. наук.- Киев, 1984.- 23 с.
18.	Городниченко Э.А. Особенности кровообращения при статической мышечной деятельности: Лекция. - Смоленск, 1994.- 27 с.
19.	Горский А.П. Динамика проявления скоростно-силовых качеств школьников 8-15 лет в зависимости от уровня их физического развития: Автореф. дис... канд. пед. наук.- М., 1970.- 22 с.
20.	Гутанова А.А., Сироткина Б.А. Исследование физической работоспособности тяжелоатлетов в естественных условиях: Метод разработка для ст-тов.- М., 1984.- 35 с. 
21.	Джорджеску М. Научные критерии отбора // Спорт зарубежом.- 1975.- Август.- №16.- С. 2-5.
22.	Дворкин Л.С. Гетерохронность в развитии силы и ее характерные изменения в подростковом периоде под влиянием занятий с тяжестями // Сб. научн. трудов.- Краснодар, 1994.- С. 372-375.
23.	Дворкин Л.С., Хабаров А.А. Методика базовой силовой подготовки спортсменов.- Краснодар. - 2000. - 100 с.
24.	Дворкин Л.С. Научно-педагогические основы системы многолетней подготовки тяжелоатлетов: Автореф. дис..докт. пед. наук.- М., 1992.- 453 с.
25.	Дворкин Л.С. Тяжелая атлетика и возраст.- Свердловск: 1989,-200 с.
26.	Дворкин Л.С. Юный тяжелоатлет.- М.:Физкульт.и спорт,1982.-160 с.
27.	Дворкин Л.С., Младинов Н.И. Силовая подготовка юных атлетов.- Екатеринбург, 2002.- 80 с.
28.	Дорохов Р.Н. Соматические типы и варианты развития детей и подростков: Автореф. дисс... докт. мед. наук.- М., 1985.- 29 с.
29.	Евтушенко С.Ф. Силовая подготовка школьников 12-15 лет с учетом их соматической зрелости: Дис....канд. пед. наук.- Краснодар, 1999.- 167 с.
30.	Зациорский В.М. Физические качества спортсмена.-М.: Физкультура и спорт.- 1970.- 192 с.
31.	Ипполитов Н.С. Исследование прогностической значимости скоростно-силовых качеств у подростков при отборе для занятий тяжелой атлетикой: Автореф. дис... канд. пед. наук.- Л., 1975.- 21 с.
32.	Ипполитов Н.С. Организация и методика отбора подростков для занятий тяжелой атлетикой // Тяжелая атлетика: Ежегодник.- М.: Физкультура и спорт, 1975.- С. 18-20.
33.	Казарян Ф.Г. Особенности возрастной динамики мышечной силы и проблема рационализации силовой подготовки в школьном возрасте: Автореф. дис... докт. пед. наук- М., 1975.- 24 с.
34.	Калмыков Б.Х. Дозирование нагрузок при развитии силовых качеств // Физическая культура в школе.- 1994.- №3.- С. 38-39.
35.	Качаев С.В. Экспериментальное обоснование определения оптимальных тренировочных нагрузок в занятиях с юными спортсменами: Автореф. дис... канд. пед. наук.- М., 1976.- 23 с.
36.	Копылов B.C. Зависимость динамики эмоционального состояния от особенностей тренировочной нагрузки тяжелоатлетов // Теория и практика физической культуры.- 1983.- №4.- С. 28-29.
37.	Корнелюк О.М. Тренировка начинающих спортсменов 15-17 лет // Тяжелая атлетика: Ежегодник.- М.: Физкультура и спорт, 1977.- С. 52-53.
38.	Костенко А.П. Статические и динамические упражнения локального воздействия как эффективное средство силовой подготовки школьников 5-7-классов: Дис... канд. пед. наук.- Краснодар, 1999.- 149 с.
39.	Коц Я.М. Основные физиологические принципы тренировки.- М., 1986.-36 с.
40.	Кудюков И.С. Методика планирования годичной подготовки // Тяжелая атлетика: Ежегодник.- М.: Физкультура и спорт, 1976.- С. 58-62.
41.	Кураченков А.И. Методическое письмо преподавателям, тренерам и врачам спортивных школ тяжелой атлетики.- М.: 1956.- 58 с.
42.	Логинов А.В. Структура тренировки юных тяжелоатлетов на основе их функциональной подготовленности: Автореф. дис... канд. пед. наук.-Малаховка, 1994.- 22 с.
43.	Лучкин Н.И. Тяжелая атлетика: Учебник.- М.: Физкультура и спорт, 1962.-269 с.
44.	Львов А., Орешкин М. Школа юных богатырей: занятие второе // Спортивная жизнь России.- 1984.-№11.- С.9-11.
45.	Маткаримов Р.М. Паков А.В. Оммавий разрядли оғир атлетикачиларнинг тайёргарлик ва мусобақа даврларида машғулот нагрузкаларини режалаштириш (услубий қўлланма) ЎзДЖТИ нашриёт бўлими, 1994 й.
46.	Маткаримов Р.М., Паков А.В., Акбаров А.Э. Оммавий разрядли оғир атлетикачилар машғулотларида турли хилдаги нагрузкаларни қўллаш услубиятлари. “Жисмоний тарбия спорт ва маънавият”, илмий – амалий анжуман (III-жилд) 1995й.
47.	Маткаримов Р.М. Ёшлар оғир атлетикаси машғулотларида бўлимлаш. Халқ таълими, 1998 й.
48.	Маткаримов Р.М. Полвонлар - ўринбосарлар. Соғлом авлод учун, 1999 й.
49.	Маткаримов Р.М. Ўзбекистонда оғир атлетика спортининг ривожланиши. Халқ таълими, 1999 й.
50.	Маткаримов Р.М. Тяжёлая атлетика. Учебник. УзГИФК, 2005, с. 384.            
51.	Маткаримов Р.М. Оммавий разрядли оғир атлетикачилар машғулот нагрузкалари ҳажми ва шиддатининг оптимал нисбатлари. Педагогика фанлари номзоди илмий даражасини  олиш учун бажарилган диссертация. Тошкент.1999.  
52.	Матвеев Л.П. Средства и основы методики воспитания собственно-силовых способностей // Теория и методика физической культуры: Учебник для ин-тов физической культуры.- М.: Физкультура и спорт, 1991.-С. 190-206.
53.	Медведев А.С. Классификация и ранжирование тяжелоатлетических упражнений с целью более объективного учета тренировочного процесса: Лекция для студентов ИФК.- М., 1983,- 22 с.
54.	Медведев А.С. Критерии оценки и планирования тренировочной нагрузки тяжелоатлетов // Трибуна мастеров тяжелой атлетики (в помощь тренеру).- М.: Физкультура и спорт, 1969.- С. 5-20.
55.	Медведев А.С. Система многолетней тренировки в тяжелой атлетике:Учебное пособие для тренеров.- М.:Физк. и спорт, 1986.-272 с.
56.	Медведев А.С., Дворкин Л.С. Возрастные особенности совершенствования спортивной подготовки тяжелоатлетов: Лекция для студ-тов.- М., 1985.- 33 с.
57.	Медведев А.С., Смирнов В.Е. Пути дальнейшего совершенствования теории и методики системы становления спортивного мастерства в тяжелой атлетике // Теория и практика физической культуры.- 1993.- №4.- С. 23-26.
58.	Мелоян В.Г. Исследование особенностей динамики мышечной силы и ее воспитание у школьников 7-18 лет в процессе уроков физической культуры: Автореф. дис... канд. пед. наук.- М., 1979.- 23 с.
59.	Михайлюк М.П. Скоростно-силовая подготовка тяжелоатлетов.- Киев: Здоровье, 1978.- 55 с.
60.	Мотылянская Р.Е. Спорт и здоровье подрастающего поколения // Теория и практика физической культуры.- 1979.- №11.- С. 20-22.
61.	Набатникова М.Я. Соотношение средств общей и специальной физической подготовки // Основы управления подготовкой юных спортсменов- М.: Физкультура и спорт, 1982.- С. 140-150.
62.	Набатникова М.Я. Теоретико-методические положения системы подготовки юных спортсменов // Основы управления подготовкой юных спортсменов.- М.: Физкультура и спорт, 1982.-С. 31-39.
63.	Озолин Н.Г. Реальная альтернатива [О развитии физических качеств] // Легкая атлетика.- 1990.- №11.- С.8-10.
64.	Паков А.В., Аванесов В.С., Нижегородов В.А. Анализ подготовки и участия сборной команды Узбекистана  по тяжелой атлетике на Всесоюзных юношеских играх. – Методическое письмо. – Ташкент, 1989, с. 15-21.
65.	Паков А.В., Аванесов В.С., Шевалдин А.В., Нижегородов В.А. Динамика параметров тренировочной нагрузки у тяжелоатлетов сборной команды Узбекистана на этапе подготовки к чемпионату Узбекистана. – Методическое письмо.- Ташкент, 1991, с. 3-14.
66.	Паков А.В. Тренировка тяжелоатлетов в ВУЗе.- Методическое письмо. Ташкент, 1987, с. 67.     
67.	Паков А.В., Гаппаров З.Г., Маткаримов Р.М. Распределение параметров  тренировочных нагрузок в период подготовки сильнейших тяжелоатлетов Республики Узбекистан к Олимпийским играм а Атланте. Научно-методическое обеспечение высококвалифицированных спортсменов по итогам XXVI Олимпийских игр. (Сборник научных статей), 1996 й.
68.	Педагогические и физиологические основы тренировки юных тяжелоатлетов: Метод, рекомендации.- М, 1978.- 45 с.
69.	Платонов В.Н., Сахновский К.П. Подготовка юного спортсмена.- Киев: Радянска школа, 1988.- 287 с.
70.	Подскоцкий Б.Е. Предупреждение отклонений в состоянии здоровья юношей, занимающихся тяжелой атлетикой//Тяжелая атлетика.- М.,1971.-86 с.
71.	Райский Б.В. Средства и методы развития силы спортсменов различных специализаций // Научно-метод. конф. по итогам работы в 1990.- Хабаровск, 1991.-С. 31-32.
72.	Роман Р.А. Динамика результатов у тяжелоатлетов различного возраста // Тяжелая атлетика: Ежегодник.- М., 1981.- С. 41-43.
73.	Роман Р.А. Тренировка тяжелоатлета в двоеборье.- М.: Физкультура и спорт, 1974.- 151 с.
74.	Роман Р.А., Рысин Е.Е. Особенности подготовки тяжелоатлетов различной квалификации // Теория и практика физической культуры.- 1987.-№7.-С. 37-39.
75.	Савельев  Ю.М.   Эффективность   скоростно-силовой   подготовки спортсменов в условиях применения специальных средств: Автореф. дис…канд. пед. наук.- Омск, 1983.- 18 с.
76.	Семин Н.И. Построение тренировочного процесса в группах начальной подготовки тяжелоатлетов: Автореф. дис... канд. пед. наук.- Малаховка, 1990.-23 с.
77.	Слободян А.П. Упражнения в изометрическом и уступающем режимах в тренировке тяжелоатлетов младших разрядов // Тяжелая атлетика.- М.: Физкультура и спорт, 1972.- С. 80-86.
78.	Слободян А.П. Физическая подготовка спортсменов // Теория и методика спортивной тренировки / Учебное пособие для академий и институтов физической культуры. -Краснодар, 1995.-С. 102-106.
79.	Слободян А.П. Экспериментальное исследование эффективности сочетания различных режимов мышечной деятельности в тренировке тяжелоатлетов: Автореф. дис... канд. пед. наук,- Л., 1973.- 28 с.
80.	Сукоцкий И.В. Силовая подготовка учащихся допризывного и призывного возраста: Метод. пособие.- М.: Высшая школа, 1990.- 80 с.
81.	Тяжелая атлетика: Учебник для институтов физической культуры / Под ред. А.Н.Воробьева.- М.: Физкультура и спорт, 1988.- 255 с.
82.	Усмонхўжаев Т., Хўжаев Ф. 1001 ўйин - Т., Ибн Сино номидаги нашр. 1990 - 352 б. расм
83.	Фаламеев А.И., Ковалев Ю.С. О стратегии и тактике в тяжелоатлетическом спорте. Об отборе подростков для занятий тяжелой атлетикой: Метод. рекомендации / ГЦОЛИФК.-М., 1979.-С. 8-21.
84.	Фармоши И. Изменение состава тела и двигательного мастерства у молодых тяжелоатлетов в ходе физической тренировки // Арх. анатомии, гистологии и эмбриологии.- 1989.- Т.97.- Вып. 10.- С. 77-79.
85.	Филин В.П., Фомин Н.А. Основы юношеского спорта.- М.: Физкультура и спорт, 1980.- 206 с.
86.	Фомин Н.А., Филин В.П. На пути к спортивному мастерству [Адаптация юных спортсменов к физическим нагрузкам].- М.: Физкультура и спорт, 1986,-159 с.
87.	Хонкелдиев Ш.Х. Динамика  двигательной активности молодежи, проживающих в условиях жаркого климата. Материалы Всесоюзной научно- теоретической конференции, Томск, 1990, с. 35.
88.	Harrison G.A., Weiner T.S., Tanner J.M., Barnicot N.A. Пубертатный скачок роста и определение возраста по степени развития // Биология человека- М.: Мир, 1968.- с.265-294.
89.	Huijing P.A. Elastic Potential of Muscle // Strength and Power in Sport. - Blackwell // Scientific Publications, 1992. - p. 151 - 168.
90.	Komi P.V. Stretch-Shortening Cycle. - In: Strength and Power in Sport. - Blackwell // Scientific Publications, 1992. - p. 169 - 179.
91.	Liach W.J. Schulsport in der GUS / Rupland // Sportunte-richt, Schorn- dort.- 1992.- №12.- S. 502-503.
92.	Malina R.M. Secular changes in grouth maturation and physical perform ance // Exercise and Sport Sciences, Reviews.- Philadelphia, 1987.- V.6.- P. 204-255.

А К Т

        внедрения в практику результатов диссертационной работы Г. Ахмедова на тему « Огир атлетикачиларнинг спорт тайергарлиги асослари». Мы ниже подписавшиеся, главный тренер сборной команды г. Андижан РКОР по тяжёлой атлетике О.Тургунов и заместитель директора Андижанского колледжа олимпийского резерва, У.Убайдулаев составили настоящий акт в том, что исполнитель исследования Г. Ахмедов.  По теме «Огир атлетикачиларнинг спорт тайергарлиги асослари» внес в практику физической культуры и спорта следующие рекомендации и предложения:

№	Ф.И.О	Наименования предложения, рекомендации и практическая  характеристика.	
Эффект от внедрения	
1	Ахмедов
Гиёсиддин
Абдумажитович
	Научно-обоснованная система плана  тренировочного процесса ОФП, СФП, выбора оптимальных методов тренировочных средств 	IV-командное место на чемпионате 
Азии 2011 г.
2-золотқх медалей
   2-бронзовых медали.	

Главный тренер сборной 
команды   РКОР по 
тяжёлой атлетике :                            /               /           О.Тургунов                   

Зам. директора АКОР:              /               /             У.Убайдулаев